Promocija brošure „Održive prednosti betonskih konstrukcija“\nU sredu 16. aprila, sa početkom u 11 časova, u Svečanoj sali Građevinskog fakulteta u Beogradu (Bulevar kralja Aleksandra 73, Beograd) Udruženje Cementna industrija Srbije „CIS“ organizuje promociju brošure „Održive prednosti betonskih konstrukcija“.\nOdrživost se nalazi u samom središtu izgradnje i projektovanja, a održivi pristup donosi trajne ekološke, društvene i ekonomske prednosti građevinskom projektu. Posmatrajući iz te perspektive, beton poseduje izuzetno vredne karakteristike kao građevinski materijal, čime ograničava uticaj građevina i infrastrukture na okolinu. Kao pouzdan, univerzalan, izdržljiv i svestran materijal, koji može da traje vekovima, beton doprinosi ekološki sigurnoj budućnosti kako za sadašnje, tako i za buduće generacije.\nCementna industrija Srbije, u skladu sa principima društveno odgovornog poslovanja, aktivno promoviše cilјeve održive gradnje kako bi se o tome razvijala javna svest. Kako je održivo korišćenje materijala danas jedan od velikih izazova cementne industrije, po uzoru na razvijene zemlјe EU, veliki deo svojih aktivnosti fabrike cementa u Srbiji usmerile su ka unapređenju kvaliteta života i uslova rada, kao i smanjenju uticaja na životnu sredinu.


Izvor: RTS, 29.Nov.2020, 22:05\nŽivot i odnosi između komšija i prijatelja su mnogo više od konvencija, kaže predsednik Aleksandar Vučić obrazlažući zašto je inicirao povlačenje odluke o proterivanju ambasadora Crne Gore u Srbiji, i odgovor na proterivanje srpskog ambasadora iz Podgorice.\nVlada Srbije donela je ispravnu odluku, ta odluka će sigurno doprineti boljim odnosima, rekao je Aleksandar Vučić novinarima u Kruševcu, gde je obišao radove na izgradnji nove kovid >> Pročitaj celu vest na sajtu RTS << bolnice.\n"Dugo sam razmišljao o tome i zamolio Anu Brnabić i Nikolu Selakovića, koji je postupio kao ministar suverene države, po pravilima Bečke konvencije, da povuku odluku. Smatram da su život i odnosi između komšija i prijatelja mnogo više od konvencije", objasnio je Vučić večerašnju odluku srpskih vlasti.\n"Znam da uvek u Srbiji uvek ima onih koji su kritikovali recipročnu meru, a koji će kritikovati sadašnju odluku. Ne treba da se ponašamo kao dva ovna na brvnu. Naše je da pokažemo da želimo prijateljske, bratske odnose. Odluka je apsolutno ispravna, dorpineće boljim odnosima", naglasio je Vučić.\nKRUŠEVAC - Odnosi među komšijama su mnogo više od konvencija, kaže predsjednik Srbiji Aleksandar Vučić obrazlažući zašto je inicirao povlačenje odluke o protjerivanju ambasadora Crne Gore u Srbiji, i odgovor na protjerivanje srpskog ambasadora iz Podgorice.


Uvod - ISPFI\nUvod Uvod Sadržaj\nUloge u sistemu\nHijerarhija na osnovu pripadnosti KJS\nUprava za trezor (UT) sprovodi aktivnosti u vezi sa prijemom, kontrolom, unosom, obradom, konsolidacijom i izveštavanjem o finansijskim izveštajima (FI).\nZa obavljanje pomenutih aktivnosti ustanovljena je potreba za postojanjem jedinstvenog digitalnog informacionog sistema u koji bi korisnici budžetskih sredstava (KJS) vršili unos, kontrolu,obradu i konsolidaciju finansijskih izveštaja.\nKJS dostavljaju FI kroz informacioni sistem za podnošenje finansijskih izvešaja (ISPFI).\nFI se dostavljaju na osnovu sledećih propisa:\nPravilnik o načinu pripreme, sastavljanja i podnošenja finansijskih izveštaja korisnika budžetskih sredstava, korisnika sredstava organizacija za obavezno socijalno osiguranje i budžetskih fondova\nUprava za trezor↵\nPrijem, kontrola, obrada, konsolidacija i izveštavanje u vezi sa FI.\nInformacioni sistem za podnošenje finansijskih izveštaja i njegov operativni rad.\nKorisnici budžetskih sredstava↵\nObavezu dostavljanja FI imaju sledeći KJS (tzv. obveznici):\nIndirektni budžetski korisnici (IBK) i Direktni budžetski korisnici (DBK) Republike Srbije (RS);\nIBK i DBK jedinica lokalne samouprave;\nKorisnici sredstava Organizacija obaveznog socijalnog osiguranja (OOSO);\nDrugi KJS koji su uključeni u Konsolidovani račun trezora (KRT).\nOdređeni KJS se ne smatraju obveznicima za podnošenje FI zbog toga što su podaci o njihovom poslovanju i rezultatima poslovanja uključeni u FI nadređenog KJS. U pitanju su Organizacione jedinice (OJ) KJS, Tip KJS 4 - OJ DBK, a od 2019. Tip KJS 11 - OJ OSOO koji FI ne dostavljaju UT već svojoj centrali.\nKorisnici javnih sredstava koji nisu imali imovinu, promet na podračunu ili druge promene finansijske prirode evidentirane u poslovnim knjigama kroz sistem dostavljaju odobren i potpisan finansijski izveštaj, bez unetih podataka u obrascima.\nKorisnici javnih sredstava koji finansijske izveštaje podnose Agenciji za privredne registere, kroz sistem dostavljaju izjavu Upravi za trezor\nKJS nastali statusnom promenom iskazuju podatke i za konkretnog KJS koji je prestao da postoji danom statusne promene. Ovi KJS dostavljaju dva FI pri čemu na svakom mora biti obavezno naznačeno "do dana statusne promene", odnosno "posle dana statusne promene".\nUloge u sistemu↵\nKJS tipa 0-2,6,9 su u obavezi da unesu i obrade svoje FI po predviđenom terminskom planu.\nKJS tipa 5 vrši nadzor nad svojim IBK. Kontroliše dinamiku unosa i obrade FI i poštovanje terminskih planova. Na kraju obrade svih FI generiše izveštaje za svoje potrebe.\nUT je vlasnik poslovnog procesa nadležna za uspostavljanje, praćenje i sprovođenje svih poslovnih procesa u informacionom sistemu za podnošenje finansijskih izveštaja, kao i za pripremu predloga zakona, propisa, projektnih zadataka i realizaciju ostalih zadataka formalno-pravne prirode u upravljanju sistemom.\nNarodna banka Srbije↵\nNakon završenog unosa i obrade svih FI, generiše izveštaje za svoje potrebe.\nRepublički zavod za statistiku↵\nAdministrator sistema je zaposleni u UT koji ima sva prava nad sistemom. Ovlašćen je za nadgledanje sistema, izveštavanje i upravljanje korisničkim nalozima.\nZaposleni OJ UT, ovlašćen je da odobri zahtev eksternih korisnika za pristup sistemu, kontroliše podnetu dokumentaciju za pristup i izvrši primopredaju korisničkog naloga za pristup sistemu.\nOvlašćeno lice KJS je lice koje vrši unos, pregled ili izveštavanja o FI za svoju instituciju.\nAdministratori i operateri filijale nemaju mogućnost unosa FI u ime ovlašćenog lica institucije. UT će obezbediti terminale u organizacionim jedinicama gde će korisnik sa problemom, koristeći svoj nalog, moći neposredno da dobije pomoć u korišćenju sistema.\nSistemom ovlašćenja je moguće definisati posebne kategorije korisnika - pregled i izveštavanje o svim FI u sistemu. Kreiranje ovakvog naloga i dodelu funkcija vrši administrator institucije ili administrator sistema.\nHijerarhija korisnika određuje mogućnost pregleda FI drugih KJS koju je autorizovani korisnik u mogućnosti da vidi. Koristi se da bi matične/nadređene organizacije mogle da prate unos i obradu FI svojih organizacionih jedinica, podređenih organizacija itd.\nHijerarhija na osnovu pripadnosti KJS↵\nLokalne samouprave i DBK imaju mogućnost pregleda svih FI pripadajućih KJS.\nHijerarhija se ne poštuje za sledeće specijalne slučajeve:\nRepublika (JBKJS 00000) je nadređena organizacija svim KJS i vidi sve FI u sistemu\nTip KJS 2,6 i 9 vide samo svoje FI\n📖 Publication Date: 2022-03-23 17:56\nSledeće Proces rada


Apel građanima-ponašajte se odgovorno | gradzvornik.org | Dobrodošli na zvaničnu prezentaciju grada Zvornika\nPočetna / VIJESTI / Apel građanima-ponašajte se odgovorno\nApel građanima-ponašajte se odgovorno\nPosted on 20. marta 2020. by Zoran Eric in VIJESTI\nGradonačelnik Zvornika Zoran Stevanović saopštio je na redovnoj konferenciji za novinare da je mjera izolacije istekla za pet lica. U samoizolaciji se nalaze 552 lica, a izvršeno je testiranje dva lica, iz Zvornika i Skelana, i rezultati se očekuju.\n„Situacija nam nalaže podizanje ozbiljnosti i organizacije na još viši nivo i mi ćemo tako funkcionisati. Komunalna policija i policija imaju naredbe da sve neodgovorne građane kažnjavaju. Obilaziće non-stop cijelo područje grada i to Komunalna policija od danas sa pet patrola, umjesto tri, i kontrolisaće, ne samo jednom, nego više puta, lica u izolaciji i kažnjavati neodgovorne. Pozivamo predsjednike mjesnih zajednica i zajednica etažnih vlasnika da sarađuju sa nadležnim isntitucijama, pokažu odgovornost i prijavljuju lica koja krše izrečenu mjeru izolacije. I svi sugrađani mogu na broj Službe civilne zaštite 056/210-853 anonimno prijaviti takva lica. Situacija je veoma ozbiljna i moramo učiniti sve da sačuvamo zdravlje i živote ljudi.»\nGradonačelnik je nakon sjednice Stručno-operativnog tima Gradskog štaba za vanredne situacije saopštio i da Dom zdravlja i Bolnica svakodnevno podižu nivo opremljenosti i prilagođavaju svoj rad novonastalim uslovima. Iz ove dvije naše ustanove saopštili su da će primati samo hitne slučajeve i za preglede i operacije, te da oni kojima nije neophodna hitna medicinska pomoć ne dolaze.\n„Higijensko-epidemiološka služba i Dom zdravlja funkcionišu 24 časa i na raspolaganju je sedam telefonskih brojeva za prijavljivanje ljudi koji stižu iz drugih zemalja.“\nGradonačelnik je istakao da je snabdjevenost brašnom i ostalim artiklima dobra, te podsjetio da volonteri na poziv idu u nabavku i dostavljaju namirnice licima u izolaciji i starim licima kojima se ne preporučuje kretanje.\nOn je rekao da policija i Komunalna policija vrše kontrole i da su propisane rigorozne kazne za vlasnike ugostiteljskih objekata koji se ne pridržavaju mjere zabrane rada i vlasnike trgovinskih radnji koji ne poštuju radno vrijeme.\nGradonačelnik je saopštio da je sa ovlašćenom firmom «Sanitacija» dogovoreno da u naredna tri dana izvrše dezinfekciju zajedničkih prostorija u svih 103 objekta kolektivnog stanovanja te zamolio sugrađane da postupaju u skladu sa uputstvima radnika «Sanitacije».\nGoran Pisić, načelnik Odjeljenja komunalne policije, saopštio je da je do danas 83 lica kontrolisano da li se pridržavaju mjere izolacije, od kojih sedam nije bilo na prijavljenoj adresi, koji će biti sankcionisani u skladu sa zakonom.\nOn je ukazao na neozbiljnost sugrađana koji grupisani čekaju u redovima ispred nekih ustanova, te upozorio da i oni moraju poštovati međusobno rastojanje od najmanje jednog metra.


Tag / Zadovoljavanje / Vesti online\nVIDEO: Kristijan i balerina u akciji ispod pokrivača\nBalerina Jelena Milošević i Kristijan Golubović konačno su uhvaćeni na delu. Na Jutjubu se pojavio video snimak dvoje golupčića kako uživaju u krevetu.\nDevojke, ovako ćete nas potpuno zadovoljiti\nDrage dame, pročitajte ove muške savete - em vi nećete lupati glavu da li da nešto uradite ovako ili onako, em će vaš muškarac biti zadovoljen.\nNije lako biti dobar ljubavnik: Najgore je što većina muškaraca i ne zna šta karakteriše ovu kateogriju, pa tako ne zna da li nešto treba da menja. Pogledajte spisak najčešćih muških...\nUvrnuti načini za stimulaciju grudi\nGlavna poruka koju želimo da pošaljemo ovim tekstom glasi: Nije dovoljno samo vrteti bradavice kao da tražite radio-stanicu! Pročitajte ova tri saveta namenjena muškarcima koji zaista žele da...\nBudite kraljica oralnog seksa\nKod oralnog zadovoljavanja partnera, žene prave mnogo grešaka. Pročitajte ovaj tekst i partner će vam biti zahvalan.


Vučić: Kako Junajted može, a Zvezda i Partizan ne? – Net.hr\nVučić: Kako Junajted može, a Zvezda i Partizan ne?\nAutor: Silvijo Maksan 19:04 30.08.2013\nPrivatizacija večitih se sve češće spominje\nPrvi potpredsednik vlade Srbije Aleksandar Vučić rekao je u Skupštini da smatra da bi Crvena zvezda i Partizan bili uspešni ako bi bili privatizovani.\nGovoreći o imenovanju Vanje Udovičića za ministra sporta, Vučić je rekao da će biti reformi u sportu i dodao je:\nEventualna privatizacija “večitih” rivala već je deceniju jedna od vodećih tema u srpskom sportu, a pre dvadesetak dana premijer Ivica Dačić postao je prvi funkcioner koji se javno založio za privatizaciju Partizana i Zvezde.\nAleksandar Vučić crvena zvezda mančester junajted partizan privatizacija


SB UN KOSOVO, Mrkić: Priština da poštuje sporazume, UN da ostanu na KiM\nMinistar spoljnih poslova Srbije Ivan Mrkić pozvao je Prištinu da poštuje postignute sporazume, a UN da ostanu na KiM kao "pošten posrednik" i garant da druga strana neće kršiti sporazume.\nMrkić je na sednici SB UN o Kosovu podsetio da je u aprilu potpisan briselski sporazum i istakao da se moraju učvrstiti temelji koje je on postavio.\n"Prvi sporazum o normalizaciji odnosa je dobar početak, ali on samo postavlja okvir za težak posao koji je tek pred nama", poručio je Mrkić i upozorio da se pokušaji opstrukcije sporazuma ne smeju olako zanemariti jer "oni ne znače samo povratak u prošlost veći produbljivanje uvreženog nepoverenja koje želimo da prevaziđemo".\nMrkić je ponovio da Srbija nije niti će priznati jednostrano proglašenu nezavisnost Kosova, zahvalivši članicama UN koje to nisu učinile.\nPrema njegovim rečima, briselski sporazum je potpisan kako bi se olakšalo rešavanje pitanja od vitalnog značaja za sve ljude u pokrajini i u nadi da će Priština deliti entuzijazam u prevazilaženju problema s kojima smo dugo suočeni.\n"Međutim, sa žaljenjem konstatujem da to nije uvek slučaj. Ne znamo da li postoji politička volja u Prištini, ali znamo da veoma nedostaje konkretnih rezultata u rešavanju problema ljudi, posebno onih koji muče manjinske grupe u pokrajini", rekao je ministar koji smatra da je zato dalji ostanak UN na KiM od izuzetnog značaja za budući razvoj događaja.\n"Ako zaista želimo budućnost u kojoj će biti moguće da svi žive u miru i bez straha za egzistenciju, moramo učvrstiti temelje koje je postavio briselski sporazum", istakao je Mrkić.\nPrema njegovim rečima, za to je, pored dobre volje i napornog rada, potreban "pošten posrednik, ne neko ko će raditi posao umesto nas, već neko ko će se postarati da svi učesnici u procesu budu vođeni idejom dugoročnog poboljšanja za sve ljude, a ne idejom dominacije etničke većine".\n"Srbija Ujedinjene nacije vidi upravo u ulozi nekog ko će nepristrasno nadgledati proces istorijskog pomirenja", poručio je Mrkić.\nIstičući da bi voleo da su Beograd i Priština bez pomoći sa strane mogli da postignu sporazume, Mrkić je dodao da se boji da "baš kao što potpisivanje briselskog sporazuma ne bi bilo moguće bez posredovanja EU, ni sprovođenje sporazuma možda neće biti moguće bez aktivnog učešća UN".\n"Čvrsto smo rešeni da dokažemo da je Srbija dorasla izazovima i zadacima s kojima je suočena, ali nam takođe treba garant da druga strana neće potkopavati već postignute sporazume", kazao je ministar.\nUkazujući da je Srbija uložila ogromne napore da nađe rešenja prihvatljiva za sve strane, Mrkić je naglasio da bi voleo da i druga strana uloži napore I sprovede na terenu preko potrebne promene.\n"Očigledno je da status kvo drugoj strani mnogo više odgovara. Zato pretpostavljamo da oni žele da međunarodni akteri odu iz pokrajine", naveo je Mrkić ukazujući na nastojanja Prištine da okonča mandat Unmika.\nKonstatujući da su ciljevi dve strane po tom pitanu različiti, Mrkić je ponovio da Beograd i dalje smatra da je briselski sporazum tek početak a ne kraj normalizacije odnosa i dodao: "Ne bismo upozoravali na pokušaje da se potkopaju sporazumi da za kratko vreme nismo uočili čitav niz takvih pokušaja".\nKao primer takvog ponašanja Prištine ministar je naveo amandman kosovske skupštine na budzetski zakon koji je, kako je istakao, prekršio prethodni dogovor dve strane koji je u januaru postigla Radna grupa za sprovođenje Sporazuma o zajedničkom upravljanju prelazima (IBM).\nPrema sporazumu, naime, sredstva od transfera robe pojedinaca i pravnih subjekata u opštinama na severu KiM trebalo je da budu doznačena Fondu za razvoj severa, ali amandman kosovske skupštine predviđa osnivanje Razvojnog fonda asocijacije srpskih opština na KiM tako da bi sredstva prvo bila usmerena u kosovski budzet a tek onda u Fond za razvoj severa.\nDrugi primer koji je naveo Mrkich je situacija u Brđanima gde su, prema izveštaju specijalnog predstavnika generalnog sekretara UN Farida Zarifa, Srbi protestovali zbog pokušaja interno raseljenih Albanaca da izgrade kuće u severnom delu Kosovske Mitrovice.\n"Istina je zapravo da Albanci na KiM nastoje da izmene etničku strukturu Brđana prisvajanjem zemljišta i gradnjom bez dozvole", rekao je ministar i dodao da su Srbi protestovali tek nakon što su saznali da Albanci planiraju na tom lokalitetu izgradnju 172 stana za veterane tzv. OVK koji tu nikada nisu živeli pre 1999.godine.\nMrkić je predložio da Zarif zato sačini tačan spisak kosovskih Albanaca koji su živeli u Brđanima pre juna 1999. I da ga podnese u sledećem izveštaju.\nOn je takođe istakao da jačanju poverenja na KiM ne doprinosi ni potpisivanje vojnog sporazuma Prištine sa Albanijom i ukazao da bi razmena vojnog personala, predviđena tim sporazumom, ojačala zabrinutost manjinskih zajednica.\n"Takav sporazum ima potencijal, u slučaju da se donese politička odluka, da ugrozi bezbednost ljudi na realan način i da se ponovi etnički pogrom iz marta 2004.godine", smatra Mrkić i upozorava da potpisivanje sporazuma šalje jasnu poruku svim pripadnicima nealbanskih zajednica o tome ko kontroliše silu.\nKako je dodao, ne treba smetnuti s uma da, barem u teoriji, sporazum prediviđa mogućnost da Albanija, koja ima teško naoružanje dok tzv. Kosovske snage bezbednosti to barem formalno nemaju, rasporedi punu vojnu silu.\n"Ne očekujemo da će Priština iskoristiti sporazum sa Albanijom za vojne akcije na terenu, ali moramo da ukažemo na posledice - zastrašivanje manjinskih zajednica", istakao je Mrkić, podetivši da isto tako niko nije smatrao 2004. da je moguć pogrom, a da u leto 2011. Priština pošalje specijalne snage na sever KiM.\nPrema njegovim rečima, ako želimo da učvrstimo poverenje potrebne su nam garancije da ta sila neće biti upotrebljena.\n"Jer ako Srbi i drugi nealbanci na KiM stalno vide da Priština jedno ispregovara sa Beogradom a onda nastavlja da pokušava da sprovede nešto potpuno drugo, umesto da gradimo trajni mir svi naši pokušaji da postignemo sporazume samo će jačati nepoverenje među manjinskim zajednicama", naveo je ministar.\nPodsetivši da Srbi imaju problema i severno, ali i južno od Ibra, on je predložio da za sledeći izveštaj Zarif pripremi pregled situacije u kojoj žive Srbi, Goranci i drugi nealbanci južno od Ibra.\nMrkić je naveo i da su Srbi širom Kosova suočeni s kršenjem njihovih imovinskih prava, posebno prilikom prodaje preduzeća u srpskim zajednicama albanskim biznismenima posredstvom Kosovske agencije za privatizaciju.\nOn je podsetio na stav UN da Kosovska agencija za privatizaciju nije pravni naslednik Kosovske poverilačke agencije (KTA) i ukazao da ona postoji suprotno stavu Unmika, apelujući da se preispita odluka o finansiranju te agencije, koja je, dodao je, već u nizu slučajeva zloupotrebila svoja ovlašćenja u interesu većinske zajednice.\nMinistar je podsetio da prema podacima UNHCR u Srbiji zzivi 210.148 interno rasljenih iz pokrajine, od toga 70 odsto Srba, te upozorio da se u izveštaju navodi da se smanjuje broj incidenata prema manjinskim zajednicama, ali se ne navodi koliko je slučajeva otkrivenih počinilaca kojima je suđeno niti broj rešenih i nerešenih slučajeva, kao ni mere koje su preduzele vlasti, bilo da je reč o policiji, tužilaštvu ili sudovima.\n"Nastavlja se praksa nekažnjavanja nasilja nad Srbima", rekao je Mrkić i podsetio da se još ne zna ko je ubio 14 žetelaca u Starom Gackom 1999. i srpsku decu u Goraždevcu 2003. godine, kao i da za pogrom 2004. u kojem je 19 ljudi poginulo a 4.000 raseljeno nije pokrenut nijedan sudski postupak.\n"Nijedan od ovih slučajeva dosad nije rešen, što nas navodi na uverenje da na KiM opstaje kutlura nekažnjivosti", rekao je ministar i dodao se u takvom okruženju manjine ne osećanju sigurno, zbog čega nema više povratnika a oficir za vezu Beograda "ne bi bio 118. Srbin u Prištini gde je ne tako davno živelo njih 40.000".\nNa KiM su se, kako je naveo, 2012. vratila samo 302 Srbina, naspram 464 2001. ssto svedoči o opadanju ionako malog broja povratnika.\nKao jedan od načina na koji Priština zastrašuje srpsko stanovništvo Mrkić je pomenuo i tajne optužnice za ratne zločine koje se arbitrarno podižu protiv Srba.\nS tim u vezi on je pozvao Euleks, u čijoj je nadležnosti da utvrđuje odgovornost za ratne zločine, da objavi tu listu kako bi se smirio strah Srba od neopravdanog hapšenja.\nŠef srpske diplomatije je i ovom prilikom ponovio značaj pune i efikasne istrage navoda o trgovini organima i dodao da je Srbija spremna da I dalje sarađuje sa istražnim timom Euleksa, izrazivši očekivanje da će ta istraga uskoro doneti rezultate.\nMrkić je kritikovao pokušaje da se "kosovizuje" srpsko kulturno i istorijsko nasleđe na KiM i tako unište dokazi vekovnog postojanja i opstanka Srba u toj oblasti, a sve, kako je kazao, s ciljem da se učvrsti tzv. nezavisnost Kosova.\nNa kraju obraćanja, Mrkić je ponovio da politička volja Prištine izražena na rečima nije dovoljna i da su sada potrebni konkretni rezultati., da su neophodni veliki napori iI konkretni koraci da se omogući fizička bezbednost I imovinska sigurnost manjinskih zajednica, te poručio da te korake mora napraviti Priština ali da će se process znatno lakše i brže odvijati uz pomoć Unmika.\n"Svesna šanse koju imamo, Srbija očekuje od međunarodne zajednice, posebno od UN, dalju pomoć na putu jačanja poverenja za koje smatramo da je jedini zdrav temelj za uspostavljanje normalnog života za sve na KiM", zaključio je Mrkić.\nMrkić: "Svesna šanse koju imamo, Srbija očekuje od međunarodne zajednice, posebno od UN, dalju pomoć na putu jačanja poverenja za koje smatramo da je jedini zdrav temelj za uspostavljanej normalnog života za sve na KiM\nMrkić: Potpisivanje sporazuma šalje jasnu poruku svim pripadnicima nealbanskih zajednica o tome ko kontroliše silu\nMrkić kritikovao pokušaje da se ,,kosovizuje" srpsko kulturno i istorijsko nasleđe na KiM\nMrkić o situaciji u Brđanima


Nije lako biti tinejdžer: tinejdžeri i njihovo ponašanje - Moje dete\nPočetna Porodica Saveti Nije lako biti tinejdžer: tinejdžeri i njihovo ponašanje\nNije lako biti tinejdžer: tinejdžeri i njihovo ponašanje\nNeretko se dešava da čujemo rečenicu poput one: „Kakav pubertet, ja u tvojim godinama nisam ni znao šta je to“, a takve konstatacije su pogrešne. Doba adolescencije ma koliko gledano sa strane deluje bezazleno, ne smemo zaboraviti da je to životni period u kome se vode najveće borbe. Tinejdžeri su u večitoj borbi sami sa sobom i to je period kada se traže. Odrasli su, a ipak nedovoljno zreli da bi sami donosili odluke. Često se dešava da tinejdžeri pokazuju znake depresivnog ponašanja. Tinejdžerska depresija se može razlikovati od klasične depresije koja se javlja kod odraslih, ali svakako se ne sme zanemariti ili gledati na nju kao na prolaznu fazu tokom odrastanja. Zbog ubrzanog načina života i potrebe da im obezbedimo što bolju egzistenciju može nam se desiti da im se ne posvećujemo koliko bi trebalo, a posledice mogu biti nesagledive.\nSimptomi kao pokazatelji\nTinejdžeri su skloni čestim promenama raspoloženja i vrlo često znaju biti tužni i plačljivi bez ikakvog razloga. S jedne strane to može biti i dobro, jer suze regenerišu i umeju da budu pokretačka snaga, ali nije dobro ako se to učestalo ponavlja. Svoju tugu takođe mogu izražavati načinom odevanja gde tamne boje, posebno crna imaju primat. Katkad su u situaciji da na život gledaju bezvoljno, da smatraju da nije vredan življenja ni bilo kakvog truda i pesimistički su orijentisani. Negde kao da veruju da će takvo stanje večno trajati i da ne postoji izlaz. Jedan od prvih pokazatelja depresije je zanemarivanje higijenskih navika. Tinejdžeri najčešće imaju fazu u kojoj izbegavaju rituale kao što su redovno tuširanje ili pranje kose.\nPad energije i osećaj dosade\nTo je period kada najčešće dolazi do nedostatka motivacije na svim poljima. Iako su uživali u sportskim ili nekim drugim aktivnostima u ovom periodu može doći do gubljenja interesovanja za te aktivnosti kao i do apsolutnog odustajanja, odnosno do toga da se ispišu iz sportskog kluba ili nekih drugih aktivnosti. Nedostatak motivacije se ogleda i u zanemarivanju školskih obaveza i željom za čestim izostajanjem sa časova. Neretko se dešava da su u ovom periodu i ocene drugačije nego pre, mada kao što razlog za to može biti zaljubljivanje, tako može biti i gubitak koncentracije ili usporenog razmišljanja.\nOvo je period tokom odrastanja u kome se može pojaviti nezainteresovanost za prijatelje i porodicu. Dolazi do povlačenja u sebe i nedostatka želje da se osećanja dele sa prijateljima smatrajući da su usamljeni i da njihov način razmišljanja ne bi trebao da dotiče bilo koga. Još ako se osvrnemo na preteranu upotrebu društvenih mreža gde tinejdžeri gube kontakt sa realnim svetom, živeći u nekom svom imaginarnom svetu imamo kompletnu sliku asocijalnog ponašanja.Porodična okupljanja i događaje se trude da izbegavaju koliko god je moguće, jer se najlepše osećaju u svojoj samoći. Skloni su da preuzimaju krivicu na sebe za sve negativne događaje i sem što su skloni da razmišljaju o sebi u negativnom kontekstu, kao da su ubeđeni da im se neuspesi nižu jedan za drugim.\nRazdražljivost je takođe prisutna u ovom periodu i uglavnom su skloni da svoj bes pokazuju unutar porodice. Vrlo često u konverzaciji sa roditeljima mogu koristiti uvredljive reči kao i sarkazam, jer imaju osećaj da je potrebno da oni odbace porodicu pre nego što porodica odbaci njih. Svakako, ovakav stav tinejdžera nema realan osnov, ali gledano iz njihove perspektive je tako. Ukoliko izbegavaju da razgovaraju o svojim osećanjima, adolescenti mogu pokazivati emocionalnu napetost i nemir tako što će se samopovređivati. Ovo je takođe period u kome dolazi do periodičnog gubljenja samopouzdanja i samovrednovanja.\nOvde su navedeni samo neki simptomi blažeg oblika tinejdzerske depresije, mada sve ovo može da poprimi daleko šire razmere kao što je prepuštanje narkoticima, alkoholu i drugim porocima sve sa željom da se pronađu negde.\nZadatak nas kao roditelja je da najpre shvatimo period odrastanja kroz koji prolaze naša deca, da ga ne shvatamo olako, pripisujući nekim trenutnim “bubicama”, jer period prelaska od deteta ka čoveku je možda jedan od najtežih i najkompleksnijih perioda. Ukoliko Vam se učini da neke simptome od gore pomenutih primećujete kod svog deteta, vreme je da reagujete. A svakako najbolje je da to toga ne dođe uopšte, tako što ćete mu pomoći da ovaj period odrastanja prebrodi na najlakši mogući način uz Vašu nesebičnu ljubav, toplinu i podršku. Nemojte izbegavati stručnu pomoć ukoliko ima potrebe za njom, jer lakše i bezazlenije je preventivno delovati nego sanirati posledice posebno kada poprime velike razmere.\nPrethodni članakMiris dunje na ormaru – Anđela Ilić (4. razred)\nSledeći članakMiris dunje na ormaru – Matija Živanović (3. razred)


Završeni radovi na putnom prelazu „Trinaestica“\nU Prijedoru je danas ozvaničen završetak radova na savremenom osiguranju putnog prelaza "Trinaestica"i rekonstrukciji raskrsnice.\nNovoinstalisana oprema automatskog putnog prelaza sa svjetlosnom, zvučnom i fizičkom barijerom podigla je nivo osiguranja, što će omogućiti veću bezbjednost svih učesnika u saobraćaju.\n- Nažalost, na ovom putnom prelazu, od Drugog svjetskog rata, živote je izgubilo 30 lica.Mnogo je bilo teže i lakše povrijeđenih sa ogromnom materijalnom štetom, kako na vozilima drumskog saobraćaja tako i na lokomotivama i željezničkim vagonima. Danas je ovo jedan od najsavremenijih putnih prelaza kada su u pitanju prelazi u nivou. Investicija je bila veoma zahtjevna s obzirom da nije samo pruga u pitanju nego i dvije gradske ulice kao i magistralni put koji je u neposrednoj blizini. Zato je bilo neophodno rekonstruisati i raskrsnicu magistaralnog puta i ulice koje povezuju naseljena mjesta Raškovac i Čeireci – rekao je Dragan Savanović, generalni direktor Željeznica Republike Srpske.\nOn je pojasnio da je novoinstalisana oprema na ovom frekventnom putnom prelazu u testnoj fazi i probni rad će trajati devedeset dana, nakon čega se očekuje upotrebna dozvola i konačno puštanje u eksploataciju.\nMinistar saobraćaja i veza Republike Srpske Neđo Trninić izrazio je zadovoljstvo završetkom radova na putnom prelazu „Trinaestica“ ističući da je ovaj projekat samo jedan u nizu planiranih.\n- Iduće sedmice dolaze naši kineski partneri na završnu fazu razgovora oko rekonstrukcije pruge od Banjaluke preko Prijedora do Novog Grada. To je investicija od oko 250 miliona evra, a radi se o kompaniji iz Šandonga koja bi trebalo da radi i auto-put od Banjaluke do Prijedora - najavio je Trninić.\nGradonačelnik Prijedora Marko Pavić rekao je da je ovo važan infrastrukturni, ali i bezbjednosni objekat u Prijedoru i da se nada da se njime prekida crna hronika na "Trinaestici".\n- Građani će od danas bezbjednije koristiti ovaj prelaz, a kad uzmemo u obzir da smo u blizini ovoga juče otvorili nadvožnjak koji prelazi prugu i magistralni put, onda je jasno da je protočnost saobraćaja u Prijedoru značajno poboljšana, rasterećenje centra grada ogromno, a bezbjednost daleko veća - dodao je Pavić.\nU investiciji vrijednoj više od 900.000 KM učestvovale su Željeznice Republike Srpske, Putevi Republike Srpske i grad Prijedor, te donatorske firme AŽD iz Praga, Telekor iz Zagreba i Telegrup iz Beograda, dok su projektnu dokumentaciju uradili projektantska kuća Ipsa iz Sarajeva i Zavod za izgradnju grada Prijedor.


Sara Ćirković najbolja bokserka na Kupu nacija – Zvornik Danas\nNaslovna/SPORT/Sara Ćirković najbolja bokserka na Kupu nacija\nSara Ćirković najbolja bokserka na Kupu nacija\nIgor Golubović Send an email 19. октобра 2020\n220 1 minut čitanja\nRing Centra za fizičku kulturu „Drago Jovović“ u Vrbasu bio je mjesto borbi za titule najboljih mladih boksera u okviru IV Juniorskog kupa nacija u boksu.\nZa naslove šampiona borili su se reprezentativaci Sjedinjenih Američkih Država, Bosne i Hercegovine, Sjeverne Makedonije i Srbije.\nTokom četiri dana takmičenja bokseri, ali i pripadnice nježnijeg pola ratnice plemenite vještine su odmjeravali snage, da bi se na kraju u direktnom TV prenosu na TV Arena Fight stiglo do proglašenja šampiona.\nUslijed ograničenih mogućnosti kretanja svoje učešće morale su da otkažu pojedine reprezentacije.\nZa najbolju reprezentaciju proglašena je selekcija Srbije, drugi je tim SAD, treća Sjeverna Makedonija. Lentu najbolje bokserke je ponijela Sara Ćirković iz bokserskog kluba „Obilić“ iz Zvornika, za najboljeg boksera proglašen je Rastko Simić, najborbeniji par čine Đovani Jerković (BiH) – Uroš Milošević (SRB), najbolji tehničar je Mateja Petrovski (SRB), najbolji strani bokser je Amerikanac Lugo Eliah, najbolji sudija je Branislav Damnjanovski.\nOvo je jako značajan meč za bokserku „Obilića“, jer je pred Evropsko prvenstvo i cilj je i bio kroz ovaj turnir provjeriti formu, rekao nam je Mirko Ždralo, trener Sare Ćirković.\nPavlović: Srce mi je puno poslije ovog Evropa kupa\nU Laktašima počelo takmičenje za juniore u džudou\nĐoković ni po novim mjerama ne može u SAD\nZvezda osvojila šesti trofej ABA lige u drami protiv Partizana\n-A posebno mi je drago jer je finalni meč zaista bio težak i siguran sam da će doprinjeti pripremama, protivnica je bila Dragana Jovanović, takođe reprezentativka Srbije i bokserka koja je na ove godine održanom prvenstvu Srbije proglašena za najbolju bokserku, rekao nam je trener Ždralo.\nSara Ćirković inače boksuje i na EP gdje će nastupiti u kategoriji lakšoj od ove koju je boksovala na „Kupu nacija“ pa samim tim ovaj sinoćni uspjeh dobija još više na značaju.\nPregled sportskog vikenda\nBiH danas broji 540 novozaraženih osoba korona virusom


2020 – FEB dd Sarajevo\n12/31/2020\tAktuelnosti Comments Off on Želimo vam sretnu i uspješnu Novu godinu\nZa Novu godinu vam želimo: dobar početak za januar, mir za februar, sreću za mart, ljubav za april, puno zabave u maju, radost od juna do novembra, uživanje za decembar i još mnogo poslovnih uspjeha preko cijele godine. ♥Vaš FEB d.d.♥\nJavni poziv za dodjelu sredstava za finansiranje dijela minimalne mjesečne neto plaće (u FBiH) za mjesec juni i juli 2020. godine\n12/24/2020\tAktuelnosti Comments Off on Javni poziv za dodjelu sredstava za finansiranje dijela minimalne mjesečne neto plaće (u FBiH) za mjesec juni i juli 2020. godine\nDana 23.12.2020. godine Ministarstvo privrede Kantona Sarajevo je objavilo Javni poziv za dodjelu sredstava za finansiranje dijela minimalne mjesečne neto plaće (u FBiH) za mjesec juni i juli 2020. godine. Pozivaju se poslovni subjekti (pravna lica i fizička lica koja samostalno obavljaju registrovanuposlovnu djelatnost) koji ispunjavaju uslove propisane Uredbom o …\n12/20/2020\tAktuelnosti Comments Off on Odgođena primjena Pravilnika o fiskalnim sistemima, Pravilnika o fiskalnim dokumentima i Pravilnika o postupcima fiskalizacije za 01.04,2020. godine\nU “Službenim novinama Federacije Bosne i Hercegovine”, broj 92/20 od 18.12.2020. godine objavljeni su sljedeći pravilnici: Pravilnik o izmjenama Pravilnika o fiskalnim sistemima, Pravilnik o izmjeni Pravilnika o fisklanim dokumentima i Pravilnik o izmjeni Pravilnika o postupcima fiskalizacije. Izmjene se odnose na prologiranje datuma početka primjene svih pravilnika. Nakon izmjena …\nSaopćenje o prosječnoj isplaćenoj mjesečnoj neto/ bruto plaći zaposlenih u FBiH za oktobar/studeni 2020. godine\n12/19/2020\tAktuelnosti Comments Off on Saopćenje o prosječnoj isplaćenoj mjesečnoj neto/ bruto plaći zaposlenih u FBiH za oktobar/studeni 2020. godine\nU “Službenim novinama Federacije Bosne i Hercegovine”, broj 92/20 od 18.12. 2020. godine je objavljeno Saopćenje o prosječnoj isplaćenoj mjesečnoj neto/bruto plaći zaposlenih u FBiH za oktobar/studeni 2020. godine. Prosječna isplaćena mjesečna neto plaća po zaposlenom ostvarena u Federaciji Bosne i Hercegovine za oktobar 2020. godine iznosi 961 KM. Prosječna …\nUredba o postupku finansiranja dijela minimalne mjesečne neto plaće(u FBiH) za mjesec juni i juli 2020. godine\n12/14/2020\tAktuelnosti Comments Off on Uredba o postupku finansiranja dijela minimalne mjesečne neto plaće(u FBiH) za mjesec juni i juli 2020. godine\nU “Službenim novinama Kanatona Sarajevo”, broj 49/20 0d 10.12.2020 godine je oblavljena Uredba o postupku finansiranja dijela minimalne mjesečne neto plaće(u FBiH) za mjesec juni i juli 2020. godine. Ovom uredbom uređuje se način raspisivanja javnog poziva i rješavanje prijava, kriteriji za isplatu i način finansiranja dijela minimalne mjesečne neto …\n12/12/2020\tAktuelnosti Comments Off on Pravilnik o dopunama Pravilnika o evidencijama u oblasti zapošljavanja\nU “Službenim novinama Federacije Bosne i Hercegovine”, broj 90/20 od 11.12.2020. godine je objavljen Pravilnik o dopunama Pravilnika o evidencijama u oblasti zapošljavanja. Dopune Pravilnika o evidencijama u oblasti zapošljavanja Vam prenosimo u cjelosti. PRAVILNIK O DOPUNAMA PRAVILNIKA O EVIDENCIJAMA U OBLASTI ZAPOŠLJAVANJA Član 1. U Pravilniku o evidencijama u …\nČasopis Decembar 2020\n12/09/2020\t2018, Aktuelnosti, Časopisi Comments Off on Časopis Decembar 2020\nBudimo odgovorni prema sebi i jedni prema drugima te brinimo jedni za druge. 1 U izdanju novi broj časopisa “Računovodstvo i poslovne finansije” broj 12/20 1 ELEKTRONSKI ČASOPIS 1. Nermin Hafizagić Primjena poreza po odbitku u Federaciji BiH Porez po odbitku se, u kontekstu poreza na dobit, …


Poziv poljoprivrednicima da iskoriste šansu za bespovratnu podršku kroz IPARD – savjetuje\nShodno javnom pozivu objavljenom 20. februara, prvobitni rok za dostavljanje aplikacija bio je 19. maj. S obzirom na situaciju izazvanu pandemijom COVID19 u kojoj su potencijalni korisnici mogli imati poteškoća u sakupljanju obimne neophodne dokumentacije, Ministarstvo je produžilo trajanje javnog poziva kako bi ostavilo dovoljno vremena i prostora korisnicma da kvalitetno spreme projekte i uspješno konkurišu.\nPoljoprivrednicima je kroz ovaj javni poziv na raspolaganju novih 12,3 miliona eura bespovratne podrške, iz EU fondova i nacionalnog budžeta.\nRegistrovana poljoprivredna gazdinstva kroz ovaj poziv mogu konkurisati sa projektima, čiji prihvatljivi troškovi iznose od 10.000€ do 500.000€, i ostvariti podršku od 6.000 pa do 350.000€.\nOsnovna bespovratna podrška je 60 odsto od prihvatljive investicije. Za mlade farmere (do 40 godina), podrška je 65%, dok je za one koji realizuju investicije u planinskom području iznad 600 metara nadmorske visine podrška 70% prihvatljive investicije.\nKroz ovaj javni poziv podržava se sektor proizvodnje mlijeka, mesa, jaja, zatim sektori voćarstvo, povrtarstvo, ratarstvo, uzgoj gljiva, ljekovitog i aromatičnog bilja, vinogradarstvo, maslinarstvo, pčelarstvo, kao i sektori ribarstva i akvakulture. Proizvođači mogu izgraditi ili rekonstruisati objekat, nabaviti opremu, mehanizaciju, urediti infrastrukturu na gazdinstvu, izgraditi sistem navodnjavanja. Takođe, podržava se nabavka protivgradne mreže i mreže za zaštitu od ptica, sadnog materijala za višegodišnje zasade, investicije u konsolidaciju i poboljšanje zemljišta. Pozivamo sve zainteresovane poljoprivredne proizvođače da daju svoj maksimalan doprinos tako što će dostaviti kompletnu dokumentaciju prilikom apliciranja, kako bi se ubrzao proces odobravanja i ugovaranja podrške, a time i realizacija planiranih investicija.


TRADICIONALNO VEČE JAHORINE U BEOGRADU - Putovanja i Turizam\nTRADICIONALNO VEČE JAHORINE U BEOGRADU\nOlimpijski centar „Jahorina“ sinoć je tradicionalno obeležio „Veče Jahorine u Beogradu“, u prisustvu brojnih zvanica iz sveta kulture, umetnosti i medija. Ovogodišnjom proslavom zaokružena je godina koju su obeležili mnogobrojni uspesi i realizovani projekti. Svečanost su podržali i visoki zvaničnici Republike Srbije i Republike Srpske, koji su čestitali rukovodstvu OC Jahorina na postignutim rezultatima i rekordnom broju gostiju na planini.\nTrećoj po redu Večeri Jahorine prisustvovali su ministri u Vladi Republike Srbije – Ivica Dačić, Goran Trivan, Aleksandar Antić, Zoran Đorđević i Vanja Udovičić, kao i predstavnici institucija Republike Srpske i Srbije. Takođe, gosti svečanosti bile su i brojne javne ličnosti, među kojima su i glumci Milutin Mima Karadžić i Katarina Žutić, muzičke zvezde Aleksandra Prijović, Nataša Bekvalac, Aco Pejović, Đorđe David i Nikola Rokvić, ali i mnogi drugi.\nŠef Predstavništva Republike Srpske u Srbiji Mlađen Cicović istakao da je čast raditi na promociji olimpijske lepotice, budući da je Jahorina zasigurno planina koja svojom bogatom ponudom posetiocima nesebično nudi vrhunsko skijanje, gostoprimstvo, razonodu i odmor. „Rukovodstvo i menadžment OC Jahorine, prateći svetske turističke trendove, vraća deo po deo slave koju je Jahorina imala za vreme Olimpijskih igara. Olimpijski centar Jahorina sada sija još sjajnije nego daleke 1984. godine, jer postaje i atraktivna letnja turistička destinacija“, ocenio je Cicović.\nGoste „Večeri Jahorine“ pozdravio je predsednik Nadzornog odbora Olimpijskog centra Jahorina Nedeljko Elek, koji je zahvalio institucijama i svim ljudima koji su doprineli da Jahorina beleži odlične rezultate, naročito u Srbiji. „Veliko hvala predstavnicima RS u Srbiji, svim medijima na korektnom i afirmativnom izveštavanju sa Jahorine, kao i svim prijateljima zahvaljujući kojima smo postigli veliki uspeh“, dodao je Elek.\nDobrodošlicu zvanicama poželio je i direktor OC Jahorina Dejan Ljevnaić i zahvalio svima koji su doprineli zajedničkom uspehu Jahorine koji, kako je rekao, ne bi bio moguć bez podrške člana Predstavništva BIH Milorada Dodika. „Iako smo u prethodnom periodu zabeležili fascinantno povećanje od 900 odsto i premašili čak i najambicioznija očekivanja, čvrsto obećavam da ćemo u narednom periodu nastaviti sa izenađenjima i da će Jahorina premašiti sve dosadašnje parametre i rekorde“, dodao je Ljevnaić.\nPrema njegovim rečima, na Jahorini se intenzivno radilo na pripremama nove zimske sezone, a samo ovog leta uloženo je više od 30 miliona KM, čime je jedan veliki investicioni ciklus na planini zaokružen. Govoreći o novim projektima, direktor OC Jahorina izdvojio je izgradnju prve kabinske gondole „Javor – Partizan“, koja je kapaciteta 2.700 skijaša na sat, izgradnju novih hotela na čak šest lokacija, zatim novih staza i lifta Poljice koji je zamenjen savremenom instalacijom. Uz to sve, dodao je i najveću senzaciju „Olimpijski bife“ – novi ugostiteljski objekat na najlepšoj lokaciji na planini sa nesvakidašnjim pogledom ka velikom jezeru.\nSvečanosti je prethodilo potpisivanje Sporazuma o saradnji između Olimpijskog centra „Jahorina”, Skijališta Slovenije, Skijališta Crne Gore i Bjelašnice. Potpisnici sporazuma, među kojima su direktor OC Jahorina Dejan Ljevnaić, izvršni direktor Skijališta Crne Gore Miloš Popović, predstavnik Skijališta Slovenije Manuela Božić i direktor ZOI 84 Kenan Magoda, istakli su da im je veoma drago što je sporazum potpisan jer će se na taj način gostima četiri skijališta omogućiti da iste ski karte koriste u svakoj od zemalja.\nOdličan provod koji je obeležio treće po redu „Veče Jahorine u Beogradu“ nastaviće se na Olimpijskoj planini već od 30. novembra, kada je za otvaranje nove gondole zakazan koncert Saše Matića. Posetioce Jahorine u predstojećoj zimskoj sezoni, čije otvaranje je zakazano u čak dva termina – od 6. do 8. i od 12. do 15. decembra, uz popust od 50 odsto na ski karte, očekuje koncert britanske pop legende – Brajana Ferija, 7. decembra. Ubrzo potom, biće održani i koncerti muzičkih zvezda Ace Lukasa, Đorđa Davida, grupe Regina, OK i Amadeus benda. Pored toga, goste olimpijske lepotice obradovaće promotivni popusti na ski karte u januaru kao i brojne zabavne i sportske manifestacije, kojih je svake godine sve više.\nStarije objave PUBLIKA ĆE NA KONCERTU BRAJANA FERIJA NA JAHORINI DOŽIVETI SVE ONO ŠTO I PUBLIKA NA AMERIČKOJ TURNEJI\nNovije objave NOVOGODIŠNJI PROGRAM U BUDVI OPET NAJBOLJI U REGIONU


Malo drugačiji projekat – Ove nedelje roditelji predaju: Učenici International Schoola posetili „Porše” - International School\nIdeja je bila da se projekat poveže sa nastavom iz biznisa kako bi se učenicima predstavilo funkcionisanje kompanije, kao i ono što su svi želeli da znaju – kako se proizvode automobili.\nUčenici International Schoola su uvek aktivni učesnici u diskusiji\nJedan od najzanimljivijih aspekata ove posebne lekcije bilo je predavanje o aktivnostima „porsche leasinga”, budućim rešenjima mobilnosti, pretplati automobila i onlajn-prodaji. Ideja je bila da se učenici uključe i daju svoje mišljenje o tome kako zamišljaju mobilnost u budućnosti. Ova lekcija je bila korisna za učenike, jer su upoznati sa ekološkim aspektima proizvodnje automobila u oblasti električnih automobila. Takođe, učenici su videli i prezentaciju poslovnog modela kompanije „Porsche Holding” u Salcburgu.\nPrimenili smo znanje iz oblasti biznisa i naučili nešto novo\nOva poseta je bila od velike pomoći učenicima jer su dobili priliku da formiraju različite perspektive – mogli su da primene svoja znanja iz oblasti biznisa u stvarnim okolnostima, što je i bila poenta ovonedeljne lekcije projekta „Roditelji predaju ove nedelje”.\nUčenici su uživali u lepoj dobrodošlici koju su za njih pripremili Minin otac i njegove kolege u prestižnoj i uspešnoj kompaniji kakva je „Porše”. Radujemo se novom predavanju koje će sigurno biti zanimljivo kao i ovo!\nPreviousPrevious post:Pomeramo granice! „Mindfulness” – prvi samit u organizaciji nastavnice i učenika International SchoolaNextNext post:UČIMO I POMAŽEMO DRUGIMA: Humanitarni božićni STEAM sajam


AHATOVIĆ ANALIZIRA, KINESKE RAKETE U ODBRANI SRBIJANSKOG NEBA: Kakve to poruke šalje Vučić, ko treba da se boji... | Slobodna Bosna\nBalkanska sigurnosna mreža objavila je da je nabavka novog naoružanja i tehnike u Srbiji za prošlu godinu, koja je ugovorena i plaćena, izvršena u vrijednosti od 620,3 miliona američkih dolara.\nJedan od najvećih poslova među njima je nabavka kineskog protuzračnog sistema srednjeg dometa HQ-22, odnosno njegove izvozne varijante FK-3.\nSrbija je, kaže za "Faktor" vojni analitičar Nedžad Ahatović, naručila ukupno tri baterije ovog PZO sistema.\n- Jednu bateriju ovog sistema čine vozilo s radarom i tri lansirna vozila od kojih svako ima četiri rakete s radiokomandnim i radarskim poluaktivnim vođenjem. Jedna baterija može istovremeno da dejstvuje sa 12 raketa na šest ciljeva. Za Kinesku narodnooslobodilačku armiju 2016. godine izrađen je PZO raketni sistem HQ-22 koji dijeli dosta istih elementa konstrukcije sa izvoznom varijantom FK-3, ali koristi rakete s većim dometom u zoni uništenja do 170 kilometara, za razliku od 100 kilometara kod FK-3. HQ-22 je postao operativan u jedinicama Kineske narodnooslobodilačke armije 2019. godine – pojašnjava Ahatović.\nNavodi da je najzanimljiviji dio ovog sistema osmatrački radar H-200, koji ima domet u traganju za ciljevima u zraku veličine od dva kvadratna metra od 70 do 120 kilometara na visinama od 25 do 27 kilometara.\n- Ovaj radar radikalno skraćuje vrijeme otkrivanja, praćenja, nišanjenja i gađanja ciljeva u zraku. Sistem je potpuno mobilan i na vatreni položaj se razmješta za 20 minuta, dok se otvaranje vatre vrši za svega nekoliko sekundi. Mogućnost prvog pogotka ciljeva je 89 posto, što ovaj sistem čini daleko smrtonosnijim od sličnih ruskih PZO sistema srednjeg dometa. Cijena kompletnog sistema sa pratećom opremom je 100 miliona američkih dolara, a Kina je Srbiji prodala tri baterije ovog sistema navodno po cijeni od 200 miliona američkih dolara - kaže Ahatović.\nNa šta ukazuje nabavka ovako sofisticirane vojne opreme, koja upotpunjuje 1,5 milijardi američkih dolara opreme, koja je već nabavljena u Srbiji?\n- U taktičkom smislu, nabavka ovog raketnog sistema PZO znači da Srbija može vrlo efikasno da zatvara željeni zračni prostor posebno za letjelice 3, 3+ i 4. generacije kojima su uglavnom naoružane zemlje članice NATO-a. Sa druge strane, strateški gledano, raketni protuzračni sistem FK-3 predstavlja oružje strategijskog odvraćanja od poduzimanja bilo kakvih vojnih intervencija na brzu ruku. NATO ne može za kratko vrijeme da neutrališe ovaj protuzračni sistem i time odvrati Srbiju od agresivnih nakana. Tako kreiran vojni i politički vakuum daje prostor i Rusiji i Srbiji da završe vojne operacije i silom nametnu politička rješenja o spornim pitanjima u regionu u svoju korist - upozorava Ahatović.\nOn naglašava da, ukoliko se i dalje bude insistiralo na principu nepovredivosti granica u pregovorima Srbije i Kosova, što zvanični Beograd osporava, uopće nije nemoguć ovakav razvoj događaja u već kreiranoj međunarodnoj atmosferi u kojoj Rusija ne zazire više od vojne sile NATO-a niti SAD-a.\n- A ako se i sumnja u ovakav razvoj situacije, postavlja se logično pitanje koje su to zvanično prihvaćene međunarodne granice Republike Srbije s Kosovom i BiH, koje Srbija i de facto i de jure prihvata - kaže on.


Ministar vanjskih poslova BiH Igor Crnadak susreo se sa premijerom-ministrom Kneževine Monako i počasnom konzulicom BiH\nMinistar vanjskih poslova BiH Igor Crnadak učestvuje u radu 36. ministarske konferencije Međunarodne organizacije za Frankofoniju (OIF) koja se održava 30. i 31. oktobra 2019. u Monaku.\nPrije početka konferencije ministar Crnadak susreo se sa premijerom-ministrom Kneževine Monako Seržom Teleom. Premijer je ministru poželio dobrodošlicu u tu zemlјu i izrazio interesovanje za razvoj ekonomije u BiH, kao i za trenutnu političku situaciju u BiH i regionu.\nMinistar i premijer razgovarali su o poslovnim i političkim uslovima u kontekstu novih stranih investicija, a delegaciji BiH predstavlјen je i najnoviji građevinski poduhvat u centru Monte Karla od 24.000 kvadratnih metara morske površine.\nMinistar je prvog dana boravka posjetio prostorije Počasnog konzulata BiH u Monaku i zahvalio počasnoj konzulici Donateli di Skampioni za njen angažman u poslјednjih devet godina otkako je na toj poziciji\nDelegacija BiH, koju predvodi ministar Crnadak, prisustvovaće otvaranju i plenarnom dijelu ministarske konferencije Međunarodne organizacije za Frankofoniju koju otvara princ Albert II od Monaka.\nMinistar Crnadak će prisustvovati i specijalnom prijemu koji za šefove delegacija organizuje princeza Karolina od Monaka.\nMeđunarodnu organizaciju za Frankofoniju čini 88 država članica, pridruženih članica i posmatrača, a većina zemalјa učestvuje na dvodnevnoj ministarskoj konferenciji u Monaku.


Obdanište pozitivno utiče na decu\nD. C. 21. februara 2013. 00:00\nRoditelji koji šalju svoju decu u obdanište mogu da odahnu. Novo istraživanje otkriva da deca koja borave u obdaništu nemaju povećan rizik od problema u ponašanju.\nNova studija sprovedena u Norveškoj ima potpuno drugačiji sistem čuvanja dece od Sjedinjenih Država, gde su ranija istraživanja pronašla povećane probleme u ponašanju dece koja borave u obdaništu, pa autori istraživanja zaključuju da je problem očigledno u različitim sistemima nege dece. Istraživači su procenjivali probleme ponašanja kod više od 75.000 dece koja pohađaju obdanište, uključujući skoro 18.000 braće i sestara, uzrasta od 18 meseci do 3 godine.\nBez prilagođavanja faktora kao što su porodične karakteristike, autori istraživanja su prvobitno našli malu vezu između dece koja provode dosta vremena u obdaništu (više od 40 sati nedeljno) i povećanog rizika od problema u ponašanju.\nPovećani rizik nije "klinički imao smisla", što znači da ne mora nužno biti očigledan prosečnom posmatraču, rekao je Erik Dearing, koautor studije. To se promenilo kada su urađenje dodatne analize, posebno kada su istraživači uzeli u obzir decu koja su braća i sestre.\n"Kada smo izašli izvan jednostavnih povezanosti i počeli da upoređujemo braću i sestre, odnosno decu iz istih porodica i pojedinačnu decu čija se vreme provedno u obdaništu menjalo tokom vremena, videli smo da nema dokaza o povezanosti," rekao je Dearing, psiholog i vanredni profesor na koledžu u Bostonu.\nPošto je ovo istraživanje koristilo rigoroznije metode nego što se obično vidi u američkim studijama, u ovom trenutku nije moguće znati zašto je norveški studija imala različite rezultate. „To svakako može biti zbog dramatične razlike između norveškog i američkog sistema zaštite deteta“, kaže Dearing.\n„U Norveškoj roditelji dobiju jednu godinu plaćenog roditeljskog odsustva. Kao rezultat toga, deca ne odlaze u obdanište pre nego što navrše godinu dana. U Sjedinjenim Državama, prosečna starost dece koja kreću u obdanište je 3 meseca,“ dodaje on.\n„Postoje značajne razlike u pristupu nezi deteta između dve zemlje, što u određenoj meri ograničava zaključke,“ kaže dr Endru Adesman, šef razvojne i ponašajne pedijatrije na Koen medicinskom centru za decu u Njujorku.\n„Studija je takođe imala i drugih ograničenja koja mogu uticati na rezultate,“ kaže Alan Hilfer, direktor psihologije na Mejnmonides medicinskom centru u Njujorku. „Na primer, period praćenja dok deca ne napune 36 meseci, relativno je kratak, a prvi problemi ponašanja mogu se pojaviti kasnije,“ kaže Hilfer. Takođe, on je istakao da su se istraživači oslanjali samo na izveštaje majki o tome da li je njihovo dete pokazivalo neke poremećaje u ponašanju, što nije uvek pouzdana mera.\n„Ipak, moguće je da se obezbeđivanjem visokokvalitetne nege i velikodušnog porodiljskog odsustva može doći do ključnog značaja za ostvarivanje prednosti zaštite dece, ne čineći štetu,“ kaže koautor studije Dearing.\nPokazala se velika razlika u mnogim sferama nege dece u Americi i Norveškoj, pa samim tim i „atmosfere u obdaništima“ i uticaj svega toga na decu.\nAko bismo upoređivali pomenute rezultate sa stanjem kod nas, verovatno bismo uočili još veće razlike, pošto je naša svakodnevnica (odnosi u porodici, standard, nezaposlenost, kriza, organizacije obdaništa…) mnogo drugačija od američke i norveške.\nNeki od zaključaka se nameću: mnogo toga zavisi od organizacije života i rada u društvu i obdaništu, ali da je ipak ključni uticaj vaspitača na decu. Činjenica je da će ako porodica i vaspitači pravilno utiču na decu i u pravom smislu ih uče i vaspitavaju, problema biti manje.\nmedjuljudski odnosivaspitanje decedecauticaj obdaništauticaj porodice na decučuvanje dece


Komunalna policija počela da sluša sugrađane\nObjavljeno 23.09.2012. u 07h\nJedan od primera da Komunalna policija može da radi dobro u službi građana jeste dijalog koji se odvio na Fejsbuk fan stranici našeg portala, na kojoj je jedna od stalnih čitateljki odreagovala na prvi intervju sa novim načelnikom Komunalne policije Igorom Virijevićem http://www.ilovezrenjanin.com2012/09/06/virijevic-komunalna-policija-mnoge-stvari-nece-tolerisati/. Naša sugrađanka iznela je realan problem koji ima i iskritikovala otvoreno rad Komunalne policije.\nKomentar je pročitao i načelnik Virijević koji je prozvan pred više od 20.000 fanova ove stranice, i kontaktirao našu sugrađanku s obećanjem i garancijom da će problem biti rešen. Ovakav potez jeste vredan pomena, ne zato što se od načelnika očekuje da lično i sam rešava sve probleme, ali jeste zbog volje koju je iskazao i namere da Komunalnu policiju organizuje na način drugačiji od dosadašnjeg. Nakon toga, sugrađanka je ostavila komentar\nNašoj redakciji javio se i sugrađanin Milan Vladisavljev koji se Komunalnoj policiji zahvaljuje na ažurnosti u vezi rešavanja poblema parkiranja ispred njegove garaže.\nDo hvalospeva Komunalnoj policiji ipak će trebati mnogo, ali nismo nerealni da ne vidimo učinjeni trud. Rešen je i problem na koji smo kao redakcija ukazali toj službi – divlja deponija kod Principovog mosta.\nDobre primere treba pohvaliti, ali podsećamo da je još mnogo, mnogo nerešenih problema i da Komunalnoj policiji tek predstoji posao i ulivanje poverenja jednom broju građana. Na našem prvom testu sa uklanjanjem mini divlje deponije dobili su 5, a rad i situaciju u Zrenjaninu pratićemo i dalje budno.\nTagovi:deponija, građani, Igor Virijević, Komunalna policij, nacelnik, poverenje, problem, smeće


Beta 18. marta 2021. 09:50\nUčesnici kampanje „Ujedinjeni Balkan za čist vazduh“ saopštili su danas da se zalažu se da se sprovede što brže gašenje termoelektrana na ugalj i da se zagadjenje poreklom iz teške industrije hitno svede u propisne okvire.\nSagorevanje uglja je najveći pojedinačni izvor zagadjenja vazduha na Zapadnom Balkanu, a glavnu ulogu imaju termoelektrane, navodi se u saopštenju inicijative „Ne davimo Beograd“, koja je deo te kampanje.\n„Kompanije koje upravljaju i države regiona ne pridržavaju se zakona i propisa o emisijama štetnih gasova, pa to dovodi do sporova kao što su prekršajni postupci u okviru Energetske zajednice. Isto važi za ostala velika ložišta – to su postrojenja koja troše najviše energije. U industrijskoj delatnosti ona su najodgovornija za zagađivanje vazduha pored proizvodnje struje“, nevedeno je u saopštenju.\n„Tražimo i da gradjani dobiju mesto za stolom kada se odlučuje o ekološkim i drugim dozvolama za proizvodna postrojenja“, naglašeno je u saopštenju.\nBez ikakvog uključivanja javnosti o raspodeli našeg novca, države regiona su 2019. isplatile 72,7 miliona evra direktnih subvencija proizvodjačima struje iz uglja i garantovale za zajmove vredne 2,15 milijardi evra, navodi se.\n„Ona (Sofijska deklaracija) otvara put ka bespovratnim sredstvima i finansijskoj podršci iz Zelene agende za Zapadni Balkan. Termoelektrane na ugalj i prljava tehnologija nam ugrožavaju opstanak i s njima nećemo moći da učinimo vazduh čistim niti da ostvarimo ugljeničnu neutralnost“, dodaje se.\nKada bismo na Zapadnom Balkanu prestali da koristimo ugalj za dobijanje električne energije, grejanje i u teškoj…\nPosted by Ne davimo Beograd on Četvrtak, 18. mart 2021.


Borenović odgovorio na prozivke Milorada Dodika | Moja Hercegovina\nPočetna / Borenović odgovorio na prozivke Milorada Dodika\nBorenović odgovorio na prozivke Milorada Dodika\n22. Aprila 2017. 8:49\nPredsjednik Republike Srpske Milorad Dodik juče je na pres konferenciji kritikovao prvog čovjeka Partije demokratskog progresa Branislava Borenovića kao i njegovog stranačkog kolegu Igora Crnadka, u nastavku priče o Predstavništvu RS-a u Izraelu.\nPodsjećamo, u medijima se danima polemiše o Arieu Livnu, šefu ovog Predstavništva, i njegovoj vezi s Dodikom. Borenović je o ovoj temi za N1 govorio prije nekoliko dana, a nije to promaklo predsjedniku RS-a koji je juče oštro kritikovao lidere Saveza za promjene.\nLivne je učinio više za RS nego Crnadak i Borenović zajedno”, objasnio je Dodik, a Borenović je ponovio ranije tvrdnje.\n‘’Samo ne znam šta je to konkretno Livne uradio osim što je opustošio budžet Republike Srpske. Skanadlozno je da Vlada Izraela zvanično obavještava BiH da ne postoji Predstavništvo RS-a u ovoj zemlji i da je Dodikov savjetnik nepoželjna osoba u Izraelu. Ovdje se radi o budžetskoj mafiji koja ne preza od otimanja narodnih para. Svake godine 320.000 maraka se uplaćuje za nepostojeće Predstavništvo odnosno za Dodikove drugare. Ovo je bruka i sramota za Republiku Srpsku, ali i direktan napad Dodika na zvanični Izrael’’, prokomentirao je Borenović.\nInače, ministar spoljnih poslova Bosne i Hercegovine Igor Crnadak održaće danas sastanak u Banjaluci s ambasadorom Države Izrael koji nerezidentno pokriva Bosnu i Hercegovinu Boazom Rodkinom. Očekuje se da će biti govora i u navodnom Predstavništvu RS-a u ovoj zemlji.\nOznakeBranislav Borenović Milorad Dodik politika rasprava


Vlada FBiH o pregovorima o prijedlogu kolektivnog ugovora\n10.10.2019 / 13:43 BiH - Imenovana radna grupa\nFoto: Vlada FBiH -Vijesti.ba\nVlada Federacije BiH danas je imenovala radnu grupu za utvrđivanje prijedloga kolektivnog ugovora za zaposlene u organima državne službe, sudske vlasti, javnih ustanova i drugih budžetskih korisnika.\nNjen zadatak je da, u roku od 40 dana, zajedno s predstavnicima vlada zainteresiranih kantona u FBiH, obavi pregovore sa ovlaštenim predstavnicima Samostalnog sindikata državnih službenika i namještenika u organima državne službe, sudskoj vlasti i javnim ustanovama u FBiH, saopćeno je iz Ureda za odnose s javnošću Vlade FBiH.\nU slučaju postizanja saglasnosti s predstavnicima Samostalnog sindikata, parafirani prijedlog kolektivnog ugovora za zaposlene u organima državne službe, sudske vlasti, javnih ustanova i drugih budžetskih korisnika, radna grupa će dostaviti premijeru Federacije BiH i Federalnom ministarstvu pravde na dalje postupanje.\nIz Vlade su naveli kako su radna grupa i njen predsjednik obavezni da pregovore za utvrđivanje prijedloga ovog kolektivnog ugovora vode tako da u toku jedne budžetske godine ne mogu biti utvrđena veća izdvajanja, tj. dodatna sredstava u odnosu na ona koja su utvrđena u Budžetu FBiH za 2019. godinu za finansiranje provedbe Kolektivnog ugovora za službenike organa uprave i sudske vlasti u Federaciji BiH, koji je trenutno u primjeni.\nZa predsjednika ove radne grupe imenovan je Zlatko Hurtić, a za članove Goran Miraščić, Alija Aljović, Alen Taletović i Jovica Lazić, stoji u saopćenju.


Vrtić "Bulbul" na Bistriku na proljeće počinje sa radom - Akta.ba\nRekonstrukcijom objekta i puštanjem u rad ove odgojno-obrazovne ustanove, oko 100 mališana imat će priliku da pohađa vrtić.\n20.10.2020. 15:25 / Izvor: Akta.ba\nPoslije više od 25 godina, stanovnicima lijeve obale Miljacke na Bistriku, bit će vraćen Vrtić „Bulbul“, koji je potpuno devastiran tokom agresije na grad Sarajevo i Bosnu i Hercegovinu. Rekonstrukcijom objekta i puštanjem u rad ove odgojno-obrazovne ustanove, oko 100 mališana imat će priliku da pohađa vrtić, što je od izuzetnog značaja za građane, imajući u vidu nedostatak kapaciteta sa kojim se odavno suočava Javna ustanova "Djeca Sarajeva".\nObjekat će primati oko 100 djece\nRekonstrukcija objekta počela je sredinom augusta ove godine, a projekat zajedno realizuju Općina Stari Grad Sarajevo i Ministarstvo za obrazovanje, nauku i mlade KS. Općinski načelnik Ibrahim Hadžibajrić sa saradnicima, te predstavnikom izvođača radova i nadzornog organa obišao je danas radove gdje su mu predstavljeni rezultati urađenog i dinamika planiranih radova. Istaknuto je da je objekat bio u izuzetno lošem stanju, te da se prvo morala uraditi njegova stabilizacija i sanacija konstrukcije.\n"Ovaj objekat će mnogo značiti građanima koji nisu mogli dobiti mjesto za svoju djecu u javnim vrtićima zbog nedostatka kapaciteta, a tu u prvom redu mislim na stanovnike Bistrika, Hrida, Jarčedola, Širokače, Toka-Džeke i Mjedenice...Krenuli smo iz temelja sa njegovom obnovom i nadam se na proljeće sljedeće godine da će vrtić biti stavljen u funkciju", kazao je načelnik Hadžibajrić. "Na licu mjesta smo se uvjerili da se radi punim kapacitetom i siguran sam da će lijeva obala Miljacke ponovo imati reprezentativan objekat kakav zaslužuje i koji će moći primiti oko 100 djece čime značajno rješavamo ovu problematiku", dodao je načelnik Hadžibajrić.\nIzgradit će se i dječije igralište\nRadove rekonstrukcije objekta provodi firma Kolinvest d.o.o, dok je za nadzor nad radovima zadužena firma K-projekt. Vesna Halebić, u ime nadzornog organa, istakla je da je najvažniji dio posla već završen, a to je učvršćivanje objekta čeličnim konstrukcijama. "Kada je objekat konstruktivno učvršćen da ne bi slučajno došlo do pomjeranja, počeli su radovi na potpornim zidovima oko objekta koje treba ojačati. Bitno je da uradimo što više potpornih zidova dok su povoljni vremenski uslovi da bi se omogućila izgradnja dječijeg igrališta u dvorištu", istakla je Halebić.\n"Trenutno radimo na ravnom krovu, da riješimo taj dio prije zime. Što se tiče stolarije ona je 90% postavljena. Radimo i na malterisanju objekta i skidamo glazuru, a postavit će se i novi slojevi poda", izjavio je Halebić.\nProjektom rekonstrukcije Vrtića "Bulbul" obuhvaćeni su svi arhitektonski i građevinski radovi, ugradnja novih vodovodnih i elektro instalacija, sanacija enterijera i vanjsko uređenje, kao i utopljavanje fasade i izgradnja dječijeg igrališta, dok je danas na licu mjesta dogovorena i rekonstrukcija potpornog zida na ulazu iz ulice Hulusina kako bi objekat bio potpuno funkcionalan i ispunjavao sve uslove za siguran boravak djece.\nProjekat se realizuje putem općinske Službe za lokalni razvoj i poslove mjesnih zajednica, a njegova vrijednost je 964.000 KM.


Jedna zemlja, dve institucije i dva stava: Nosite maske – ne nosite maske - 20.11.2020, Sputnik Srbija\nVisoki medicinski zvaničnik iz Švedske izjavio je da podaci o efikasnosti nošenja maski usred pandemije virusa korona za sada nisu apsolutno pouzdani. Švedska... 20.11.2020, Sputnik Srbija\nsvet, vesti, švedska, društvo\n13:08 20.11.2020 (Osveženo: 03:11 26.08.2021)\n„Upotreba maski je kontroverzno pitanje. Saznanja o tome još uvek su nepouzdana“, rekla je novinarima u četvrtak Karin Tegmark Visel, koja vodi odsek za mikrobiologiju u državnoj Agenciji za javno zdravlje Švedske.\n„U Švedskoj težimo da socijalno distanciranje bude sredstvo broj jedan. Ne smatramo da smo došli do momenta kada bismo mogli da preporučimo korišćenje maski u javnom prevozu“, dodala je.\n„Maske ne bi trebalo da budu izgovor da se ne drži distanca“, rekla je Visel. Ponovila je da postoji podeljeno mišljenje o tome kada je nošenje maski efikasno, dodajući da će vlada nastaviti da aktivno prati nove i relevantne podatke.\nIstovremeno, ona priznaje da je situacija bila veoma ozbiljna i da je vlada videla posledice nedavnog skoka slučajeva po zdravstveni sistem.\nMišljenje Viselove o maskama u suprotnosti je sa preporukama Kraljevske švedske akademije nauka, koje su takođe objavljene u četvrtak. Institucija, koja dodeljuje Nobelove nagrade za fiziku, hemiju i ekonomiju, rekla je da maske ostaju važan metod za smanjenje širenja virusa u zatvorenom prostoru i u javnom prevozu.\n„Sada postoje novi eksperimentalni i epidemiološki dokazi da maske smanjuju rizik od prenosa virusa vazduhom, a nijedan da bi mogao da ima suprotan efekat“, rekao je mikrobiolog Stafan Normark, šef ekspertske grupe za kovid 19 kraljevske akademije.\n„Naravno, podjednako je važno poštovati preporuke Agencije za javno zdravlje. Ali, da bismo brzo smanjili stopu zaraze, moramo da koristimo sve alate koje imamo, a to uključuje maske i ventilaciju“, naglasio je, prenosi RT.\nTokom ranih faza pandemije, Švedska je izabrala potpuno drugačiji pristup od većine evropskih država. Stokholm se u velikoj meri oslanjao na dobrovoljno socijalno distanciranje i samoizolaciju, za razliku od strogog zaključavanja širom sveta i obaveznog nošenja maski.\nŠvedski model privukao je veliku pažnju širom sveta i pokrenuo debate i u zemlji i inostranstvu.\nŠvedska ima višu stopu smrtnosti od posledica virusa korona po glavi stanovnika od svojih nordijskih suseda – umrlo je više od 6.300 ljudi.\nSituacija je navela švedskog premijera Stefana Lofvena da zabrani javna okupljanja za više od osam ljudi počev od 24. novembra. On je savetovao ljude da ne posećuju zabave i da se uzdrže od posete teretanama i bioskopima.


Knjige koje se najčešće pozajmljuju iz biblioteke - PRess Serbia | PR PRess team\nPrvo mesto zauzeli su “Koreni” Dobrice Ćosića, a drugo mesto “Na Drini ćuprija” nobelovca Ive Andrića. Obe knjige su, inače, deo obavezne školske lektire.\nRTS je u 2018. godini emitovao seriju “Koreni”, koja je bila najgledaniji domaći sadržaj. Poslednju epizodu televizijske adaptacije romana Dobrice Ćosića pratilo je više od 2.000.000 gledalaca.\nTreća najčešće pozajmljivana knjiga bio je roman Dragoslava Mihailovića “Kad su cvetale tikve”. Naredna tri mesta zauzele su knjige Jelene Bačić Alimpić.\nOd 155 javnih biblioteka u Srbiji, na anketni upitnik odgovorilo je 117 biblioteka, dostavljajući podatke o broju pozajmljivanja knjiga domaćih autora.\nTeškoću u utvrđivanju liste predstavlja činjenica da biblioteke rade u različitim sistemima za automatizaciju bibliotečkog poslovanja ili nisu ni u jednom od pomenutih sistema.\nTagovibiblioteke knjige Koreni Na Drini Ćuprija najčešće pozajmljivanje Narodna biblioteka Srbije


Putin i Obama se sastaju u ponedeljak - 24.09.2015, Sputnik Srbija\nRusija je potvrdila da će se Putin i Obama sastati u Njujorku. 24.09.2015, Sputnik Srbija\nvesti, rusija, svet, politika, vladimir putin, šinzo abe, barak obama\n16:44 24.09.2015 (Osveženo: 11:12 24.11.2016)\n© AP Photo / Evan Vucci, FileBarak Obama i Vladimir Putin\nRusija je potvrdila da će se Putin i Obama sastati u Njujorku.\n„Sastanak predsednika Ruske Federacije Vladimira Putina, američkog predsednika Baraka Obame i japanskog premijera Šinza Abe, dogovoreno je za ponedeljak u Njujorku“, rekao je portparol ruskog predsednika Dmitrij Peskov,.\n„Ugovoren je razgovor sa japanskim premijerom Šinzom Abeom, a potom je ugovoren i razgovor sa Obamom“, rekao je Peskov novinarima.\nNa pitanje o dnevnom redu razgovora Putina i Obame, odgovor sekretara za štampu je bio: „Možete tri puta da pogađate“.\nRaniji izveštaji su sugerisali da bi se dvojica lidera mogla sastati kako bi razgovarali o krizi u Siriji i borbi protiv Islamske države.


Stručne, kvalitetne i inovativne edukacije VTK/STK BiH u 2021. godini – Vanjskotrgovinska komora BiH\nNaš cilj je članicama prezentirati nove ideje, pružiti im nova znanja i pokazati nove vještine koje će ih pripremiti za sve poslovne izazove sa kojim se budu susretali na lokalnim i međunarodnim tržištima. Naši edukativni programi su inovativni, obrađuju aktuelne i savremene teme, a realiziraju ih eksperti koji su pokazali i dokazali visok novi stručnosti, kompetencija i ekspertize u oblastima koje obrađuju. S obzirom da je naša glavna vizija povećanje proizvodne efikasnosti i jačanje tržišne konkurentnosti naših članica na domaćem i inostranom tržištu, fokus naše edukativne ponude predstavljaju poduzetništvo i menadžment. Ono na šta smo posebno ponosni jeste činjenica da u kreiranju nastavnih planova i programa učestvuju i bh. kompanije, koje sa nama kontinuirano razmjenjuju ideje o novim temama i edukacijama, koje su im potrebne za jačanje njihovih kapaciteta i što bolje pozicioniranje na tržištu.\nNašim članicama nudimo i edukativne programe u skladu sa najaktuelnijim standardima, a koji se realiziraju na osnovu međunarodnih akreditacija Vanjskotrgovinske/Spoljnotrgovinske komore Bosne i Hercegovine kod drugih međunarodnih organizacija. To za rezultat ima educirane uposlenike bh. kompanija u skladu sa međunarodno priznatim programima koji su prepoznati i cijenjeni u zemljama Zapadne Evrope i svijeta.\nKao Komora na nivou države Bosne i Hercegovine, naše programe nastojimo ponuditi što širem auditoriju, te s tim u vezi naše seminare, webinare, radionice, škole i informativne skupove organiziramo na području cijele Bosne i Hercegovine. Svjesni činjenice da živimo u dinamičnom vremenu, gdje bi zbog odsustva s posla mogle trpiti poslovne obaveze i procesi, u godini koja je iza nas smo nastojali povećati broj inhouse edukacija koje za potrebe bh. kompanijama organiziramo u prostorijama kompanije.\nOvaj trend planiramo nastaviti i u 2021. godini kako bi naše članice imale pristup obukama koje su im potrebne, a uz to uštedile vrijeme i novac.\nNačin organizacije posla za vrijeme pandemije koronavirusa u 2020. godini prestavljao je globalni izazov i natjerao je mnoge kompanije, institucije i organizacije da inoviraju poslovne procese, te koriste sve prednosti alata digitalnog doba. Implementacija procesa digitalizacije je samo ubrzana u vremenu u kojem su digitalni alati nerijetko bili jedino oruđe za organizaciju i realizaciju posla. Nemogućnost putovanja i organiziranja javnih događaja je bio najveći izazov Instituta za edukaciju VTK/STK BiH. Ipak, blagovremena reakcija u pogledu pronalaska adekvatnog rješenja za organizaciju online seminara (webinara), stručno osposobljavanje vlastitih kadrova za korištenje takvih alata i prilagođavanje postojećih i novih programa edukacije online učenju, za rezultat su imali intenzivnu poslovu godinu, sa preko 40 organiziranih online događaja i više od 2000 polaznika na našim edukacijama. Pored online edukacija, organizovali smo i 18 edukacija u učionicama uz poštivanje svih epidemioloških mjera. Ono što posebno raduje jeste da, uprkos činjenici da su susreti bili uglavnom online, te da je izostao networking, druženje i razmjena iskustava uživo, organizirane edukacije su ocijenjenje prosječnom ocjenom 4,60 od 5,00 (Odlično).\nNaša nastojanja da damo svoj doprinos unaprjeđenju bh. privrede su prepoznale brojne institucije na svim nivoima vlasti u BiH, kao i nevladine organizacije, međunarodne kompanije, institucije, organizacije, ambasade i predstavništva u BiH. Uspostavljena je suradnja sa organizacijom i-dijaspora u okviru projekta i-platform/Dijaspora za razvoj Bosne i Hercegovine, zahvaljujući kojoj je organizirano ukupno 6 webinara na kojima su predavački angažman ostvarili uspješni poslovni ljudi, porijeklom iz Bosne i Hercegovine, a sa adresom prebivališta u inostranstvu/dijaspori. Na taj način, polaznicima naših edukacija je omogućeno da dobiju znanje „iz drugog ugla“, od predavača koji su se školovali, te koji predaju na najprestižnijim evropskim univerzitetima.\nIskreno se nadamo da ćemo i u 2021. godini ispuniti očekivanja bh. kompanija u pogledu organizacije stručnih, kvalitetnih, inovativnih i bh. privredi potrebnih edukativnih programa, te Vas ovim putem pozivamo da pogledate samo dio edukativne ponude koju smo za Vas pripremili u 2021. godini.\nProgram edukativnih aktivnosti 2021


Održan sastanak sa predstavnicama Opštine Herceg Novi - Tehnopolis\nOdržan sastanak sa predstavnicama Opštine Herceg Novi\n06/06/2018 /in Izdvojeno, Vijesti /by tehnopolis\nO mogućnostima saradnje između Inovaciono preduzetničkog centra Tehnopolis i Opštine Herceg Novi danas je razgovarano na sastanku predstavnika ove dvije institucije u sali za sastanke IPC Tehnopolis.\nMenadžerka biznis inkubatora IPC Tehnopolis Jelena Đedović, menadžer za upravljanje programskim aktivnostima i razvoj preduzetništva Đorđije Brkuljan i menadžer za upravljanje projektnim aktivnostima i razvoj preduzetništva Aleksandar Janičić danas su prisustvovali sastanku sa predstavnicama Opštine Herceg Novi u Inovaciono preduzetničkom centru Tehnopolis.\nIspred Opštine Herceg Novi, sastanku su prisustvovale Suzana Memarović, sekretarka Sekretarijata za turizam, ekonomski razvoj i preduzetništvo, i Branka Mračević, šefica kancelarije za lokalni razvoj i investicije.\nKljučna tema sastanka bila je saradnja između Opštine Herceg Novi i Tehnopolisa na polju razvoja preduzetništva. Dodatno, razmatrane su mogućnosti saradnje na projektima finansiranim od strane međunarodnih donatora i realizacije zajedničkih aktivnosti.\nTags: Aleksandar Janičić, Branka Mračević, Đorđije Brkuljan, Jelena Đedović, Opština Herceg Novi, Suzana Memarović, tehnopolis\nhttp://www.tehnopolis.me/online/wp-content/uploads/2018/06/IMG-bda1e3cdec7ff653bc8e45c2e44a892d-V.jpg 622 1280 tehnopolis http://www.tehnopolis.me/online/wp-content/uploads/2017/03/Tehnopolis-logo-1.png tehnopolis2018-06-06 12:24:162018-06-06 12:25:45Održan sastanak sa predstavnicama Opštine Herceg Novi\nCODE Hub - Nikšić dobija prvi coworking prostor\nStartap vikend u Tehnopolisu\nUžice: Posjeta Biznis inkubatoru Centar\nTehnopolis organizuje prvi Kamp za mlade preduzetnike Predstavnici Tehnopolisa na dvodnevnom kick-off sastanku FILA projekta u Ba...


Samsung predstavio najveći i najmoderniji mikro LED televizor - Muški magazin - trendovi, fitness, lifestyle, saveti, devojke...\nTelevizori postaju sve veći i pametniji i taman kada mislimo da više ništa ne može da se izmisli i poboljša, Samung kompanija izbaci svoje novitete koji nam dokažu suprotno. Najnoviji Samsung televizor nosi naziv „The Wall Luxury“, što u prevodu znači zidni luksuz, a kada budete videli kako ovaj TV izgleda, shvatićete zbog čega je odabran ovaj naziv.\nOvaj gigantski televizor je veličine 292 inča i omogućava gledanje filmova i kanala u rezoluciji od 8K što je prosto neverovatno. TV poseduje maksimalno osvetljenje od 2000 nitsa i „refreš rejt“ od 120 HZ što će zadovoljiti sve TV zaluđenike.\nSamsung je želeo da korisnicima pruži mogućnost da čitav zid pretvore u televizor i to je upravo ono šta ovaj model pruža. Pošto je debeo samo 30 milimetara, TV će bukvalno biti neprimetan na zidu i omogućiće vam da dodatno unapredite vaš enterijer i da uživate u luksuzu i vrhunskoj tehnologiji.\nJoš uvek nije određeno koliko će ovaj TV koštati, ali sigurni smo da će cena biti rekordna, pogotovo ako uzmermo u obzir da se poslednji najveći Samsung TV od 98 inča prodaje po ceni od 100.000 dolara.


Putnici koji lete preko Dubaija u druge gradove sveta uskoro će moći da napuste aerodromsku zgradu i obiđu grad dok ne dođe vreme za poletanje aviona na destinaciju koju su odabrali. Ova mogućnost biće pružena svim turistima koji u Dubaiju moraju da čekaju četiri sata (i duže) da bi se ukrcali na novi let.\nStatistike pokazuju da kroz Međunarodni aerodrom u Dubaiju prođe 50 miliona putnika na godišnjem nivou, ali 46 miliona putnika ne izlazi iz aerodromske zgrade dok čeka svoj let. S druge strane, klasičnih turista koji dolaze da bi upoznali lepote i obišli znamenitosti Dubaija, na godišnjem nivou ima oko 15 miliona, a prema projekcijama do 2020. godine biće ih 20 miliona. Ove brojke su svakako impoznatne, ali za dobre ekonomiste one su bile inicijalna kapisla za predlog koji donosi dodatnu zaradu. Naime, prosečna potrošnja u aerodromskoj zgradi iznosi svega devet AED po putniku, a svaki turista koji dođe u grad potroši oko 1.000 AED.\nProjekat “Mikrokosmos u Dubaiju”, po kom će putnicima u tranzitu biti omogućeno da napuste aerodromsku zgradu i prošetaju po gradu, zaživeće vrlo brzo, i to u okviru “Dubai 10X Inicijative”. Nema sumnje da će zbog ovoga mnogi sa zadovoljstvom trljati ruke, posebno menadžeri u tržnim centrima, ali i taksisti i vlasnici lokalnih turističkih agencija.\nPovezane teme: Dubai tranzit Međunarodni aerodrom u Dubaiju obilazak Dubaija tržni centri zarada Mikrokosmos u Dubaiju


SLUŽE BEZUSLOVNO SRBIJI! Vojna policija uvek spremna da brani način života i ustavni poredak države | Najnovije vesti - Srbija danas\n20.10.2020. • 14:49 Srbija Danas\nTokom obilaska, ministru odbrane prikazan je deo obuke pripadnika vojne policije\nMinistar odbrane Aleksandar Vulin obišao je danas pripadnike Petog bataljona vojne policije Kopnene vojske i 25. bataljona vojne policije Garde.\nMinistru Vulinu, komandant Petog bataljona vojne policije potpukovnik Vladimir Petrić uručio je kolaž fotografija nastalih tokom poseta ministra odbrane jedinicama vojne policije, u znak zahvalnosti za sve što je učinio za te jedinice u prethodnom periodu.\nVojna policija uvek spremna da zaštiti našu zemlju, način života i ustavni poredak\nMinistar Vulin je, nakon obilaska, istakao da je vojna policija važan deo naše vojske.\n- Mnogo smo ulagali u razvoj vojne policije, u popravljanje materijalnog položaja svih naših pripadnika, ali i u obezbeđivanje svega onoga što je potrebno da bi mogli da rade. Vojna policija je dobila uniforme koje je sama kreirala, dobila vozila koje je sama tražila, dobila oružje i opremu koja odgovara u potpunosti njihovim zadacima - naglasio je ministar Vulin.\nVojna policija, zaključio je ministar odbrane, uvek je tu za svoj narod i nikada nije bilo krizne situacije u kojoj vojna policija nije bila spremna da zaštiti našu zemlju, naš način života i naš ustavni poredak.\nTokom obilaska, ministru odbrane prikazan je deo obuke pripadnika vojne policije, kao i taktičko-tehnički zbor naoružanja i vojne opreme Petog bataljona vojne policije Kopnene vojske i 25. bataljona vojne policije Garde.\nObilasku je prisustvovao i načelnik Uprave Vojne policije brigadni general Rajko Milovanović.\nVojna policija ministar odbrane Aleksandar Vulin Kopnena vojska Vojna policija Peti bataljon


Samsung predstavio elegantni, moćni i praktični Galaxy A - Muški magazin - trendovi, fitness, lifestyle, saveti, devojke...\nSamsung je predstavio najnoviju Galaxy A seriju telefona koju odlikuje odličan dizajn, unapređena kamera i funkcije koje će svakodnevni život korisnika učiniti jednostavnijim. U Evropi će nova serija biti dostupna od februara meseca i to u dve varijante, A5 sa ekranom od 5,2 inča, kao i A3 sa ekranom od 4,7 inča.\n“U Samsungu se uvek trudimo da našim klijentima obezbedimo najnaprednije proizvode na tržištu", izjavio je DJ Koh, predsednik Divizije za mobilne komunikacije u kompaniji Samsung. "Najnovija A serija to samo potvrđuje. Spojili smo naš jedinstveni pristup dizajnu i Galaxy funkcije koje su klijenti zavoleli, kako bismo obezbedili dodatne performanse bez kompromisa na račun stila."\nGalaxy A se odlikuje metalnim okvirom i 3D staklenom zadnjom stranom koja je inspirisana nasleđem dizajna Samsungovih premium uređaja. Sa elegantnim tasterima za kameru i povratak u početni meni, ovaj uređaj je kompaktan više nego ikad do sad, udoban kako za držanje u ruci, tako i za upotrebu. Galaxy A dolazi u četiri moderne boje, "nebesko crna", "zlatni pesak", "plava izmaglica" i "pastelno roze".\nSa novom Galaxy A serijom, nikada nije bilo lakše uslikati posebne trenutke i stvoriti trajne uspomene, zahvaljujući unapređenoj prednjoj i zadnjoj kameri. Napredna tehnologija ovih kamera sada nudi precizno autofokusiranje, koje daje živopisne i oštre slike, čak i kada se kamera koristi u uslovima slabog osvetljenja.\nSnimanje "selfija" takođe nikad nije bilo lakše. Uz dodir ekrana bilo gde na njegovoj površini moguće je snimiti selfi visoke rezolucije pomoću pokretnog polja za aktiviranje kamere, dok se ekran može koristiti kao prednji blic za bolje osvetljene slike. Osim toga, kamera na novim modelima nudi pojednostavljeni korisnički interfejs (UX), koji korisnicima omogućava da brzo promene efekte i filtere na fotografijama. Vlasnici nove A serije takođe mogu da upotrebljavaju specifične programe rada, kao što je program prilagođen slikanju hrane (Food Mode) i da unaprede boju i kontrast određenih snimaka.\nGalaxy A je dizajniran tako da odgovori na zahteve svakodnevnog života svojih korisnika i donosi nekoliko omiljenih funkcija preuzetih sa premium modela, Galaxy S7:\n• Po prvi put, Galaxy A serija nudi otpornost na vodu i prašinu u skladu sa standardom IP68, što donosi ovom telefonu otpornost na vremenske uslove kao što je kiša, pesak ili prašina, kao i na znoj korisnika, tako da se može nositi skoro svuda.\n• Duže trajanje baterije znači da korisnici sada mogu duže da ostanu u vezi sa svima oko sebe, dok im brzo punjenje omogućava da svoj uređaj napune do punog kapaciteta brže nego ikad ranije. Galaxy A takođe je opremljen reverzibilnim USB portom tipa C za lakše povezivanje.\n• Always on Display funkcija koja održava određene delove ekrana stalno uključenim i omogućava korisniku da proveri ključna obaveštenja, a da pritom uređaj ostaje "uspavan", što štedi i vreme i bateriju.\n• Proširena memorija i microSD podrška do 256 GB memorije znači da korisnici mogu da snimaju sadržaje bez preterane brige o prostoru za skladištenje podataka.\nZa detaljne informacije, molimo posetite http://www.samsung.com/rs/consumer/mobile-devices/smartphones/galaxy-a/galaxy-a-serie-2017/ Ključne reči: Gedzeti | Najčitaniji tekstovi iz kategorije Gedžeti\nHonor 9 prodat u milion primeraka Top 5 Radio/CD plejera za automobil Najbolji budilnik na svetu Porsche 911 GT3 Bluetooth zvučnik PROČITAJTE SLEDEĆI TEKST: 3D slušalice od titanijuma\nkako da Gucci


- Reč je o podršci Evropske unije regionu u kontekstu trenutne krize i oporavka nakon pandemije - kažu u Komisiji.\nDiplomatrski izvori u Briselu za Tanjug navode da će se "doprinos" Evropske komisije na konfrenciji 6. maja bazirati na četiri tačke, od kojih je najznačajnija ona koja se tiče evropske pomoći regionu u odgovoru na COVID19.\nZa početak, Komisija bi u razgovoru sa liderima EU i Zapadnog Balkana trebalo da ponovo potvrdi EU perspektivu regiona.\nOčekuje se da će Komisija tokom konfrencije predstaviti dosadašnju podršku koju je EU izdvojila za pomoć zemljama regiona u odgovoru na krizu COVID19.\n- S obzirom na krizni momenat, Evropska komisija će poručiti i da se nastavlja izdvajanje značajnih evropskih sredstava za region - navode izvori Tanjuga.\nPrema uvidu u nacrt Deklaracije koja bi trebalo da bude usvojena 6. maja, Evropska komisija će liderima EU i Zapadnog Balkana predstaviti paket pomoći od "više milijardi evra" za region koji uključuje hitnu pomoć zdravstvenom sektoru, pomoć u otkanjaju društveno-ekonomskih posledica pandemije, paket od 750 miliona evra makroekonosmske pomoći kao i paket pomoći Evropske investicione banke.\nEvropska unija potvrdila ukidanje restrikcija za izvoz medicinske opreme, pismo uručeno i Dačiću\nKurti: Predsednica EK najavila do 100 miliona evra pomoći Kosovu\nĐILAS I JEREMIĆ U KLINČU Tajno ili javno razgovarati sa EU? SVI DETALJI ONLAJN SASTANKA\nKao deo sopstvenog doprinosa video konferenciji, Evropska komisija će predstaviti i svoj rad na ekonomsko-investicionom paketu namenjenom za razvoj Zapadnog Balkana i njegovog približavanje EU.\nIako je prvobitno planirano da se ovaj investicioni paket predstavi već u maju na sastanku lidera EU i Zapadnog Balkana, oćekuje se da će ipak sačekati jesen.\nPovodom odlaganja investicionog paketa za Zapadni Balkan, u Evropskoj komisiji naglašavaju da se EU podrška regionu za sada fokusira na odgovor na krizu COVID19.


Nije istina da Domovi zdravlja nemaju od koga nabaviti medicinski kisik (VIDEO)\nNabava kisika u zeničkoj Javnoj ustanovi “Dom zdravlja” pokrenula je lavinu pitanja, u konačnici i istragu i formiranje predmeta u Tužilaštvu Zeničko-dobojskog kantona nakon što su objavljene informacije da se u ovoj zdravstvenoj ustanovi umjesto medicinskog koristi tehnički kisik.\nGradonačelnik Zenice Fuad Kasumović organizovao je jučer konferenciju za medije na kojoj je optužio stranku SDA, Tužilaštvo ZDK i druge nivoe da prave planski aferu oko nabavke medicinskog kisika.\n– Ni jedna zdravstvena ustanova primarnog nivoa nema dozvolu niti može nabaviti kisik. Domovi zdravlja u svim gradovima u BiH nemaju od koga nabaviti medicinski kisik – izjavio je Kasumović.\nFuad Kasumović o nabavci medicinskog kisika\nObjavljuje RADIO ZENIT u Srijeda, 6. listopada 2021.\nU toku konferencije za medije, Kasumović je dobio dopis od Agencije za medicinske lijekove i sredstva BiH u kojem je navedeno da medicinski kisik koji uvozi Messer se može koristiti u zdravstvenim ustanovama djelatnosti sekundarnog i tercijalnog nivoa zaštite.\nNakon završetka konferencije Kasumović je dao na uvid dopis koji je dobio medijima, ali nije istakao i veoma bitnu informaciju:\n– Medicinski kiseonik koji je odobren da se koristi u zdravstvenim ustanovama sekundarnog i tercijalnog nivoa može se koristiti sa stručnog stanovišta i u zdravstvenim ustanovama primarnog nivoa zdravstvene zaštite – stoji u dopisu koji je uputio direktor Agencije Aleksandar Zolak.\nDopis koji je stigao iz Agencije za medicinske lijekove i sredstva BiH\nObzirom da je gradonačelnik Kasumović u svom izlaganju rekao da ni druge ustanove primarnog nivoa zdravstvene zaštite ne mogu nabaviti medicinski kisik i da isti kupuju od neovlaštenih dobavljača, na web stranici javnih nabavki (www.ejn.gov.ba) smo uspjeli doći do podataka vezano za nabavku medicinskog kisika u tekućoj godini.\nTako je na primjer Javna ustanova “Dom zdravlja” Zavidovići samo u ovoj godini naručivala 10 puta medicinski kisik od kompanije Messer Tehnoplin d.o.o. putem direktnog sporazuma, dok je “Dom zdravlja” Olovo od iste kompanije naručio 13 puta uslugu punjenja boca za kisik, a JU “Dom zdravlja” Visoko 2 puta. Sve navedene javne nabavke su realizovane direktnim sporazumom.\nPodsjetimo, krajem prošlog mjeseca pojavila se informacija da firma “Istrabenz plini” d.o.o Breza ne posjeduje certifikat Agencije za lijekove i medicinska sredstva BiH, a od koje je “Dom zdravlja” Zenica nabavljao kisik.\nInače, Kantonalna bolnica Zenica je prije par dana ustupila određene količine medicinskog kisika zeničkom “Domu zdravlja” radi normalnog funkcionisanja ove zdravstvene ustanove.\nPress povodom afere”Kisik” u Zenici\nObjavljuje RADIO ZENIT u Utorak, 5. listopada 2021.


Etno Mreža | Na putu revitalizacije staparskog ćilima\nU četvrtak 18. septembra u zgradi gradske uprave grada Sombora održan je informativni sastanak u sklopu projekta revitalizacije staparskog ćilima koji sprovodi Etno mreža u saradnji sa gradskom upravom uz pokroviteljstvo ambasadorke Australije Džulije Fini i Nacionalne alijanse za lokalni ekonomski razvoj - NALED.\nSastanku su prisustvovali Sofija Arsić - stručni saradnik Etno mreže, Iva Radić – menadžer kancelarije, Siniša Todorović - član gradskog veća zadužen za oblast privrede i finansija, Jovana Grujić - kancelarija za lokalni i ekonomski razvoj i predstavnici lokalnih udruženja i zadruga starih i umetničkih zanata. Sastanak je otvorio g. Todorović istakavši da ovaj projekat treba da postane kulturno ogledalo grada Sombora i da će lokalna samouprava pružiti svu neophodnu podršku kako bi staparski ćilim i proizvođači rukotvorina dobili zasluženo mesto na tržištu. Sofija Arsić prisutnima je predstavila dosadašnji rad i rezultate Etno mreže i predstavila ciljeve i dalje korake u realizaciji projekta „Revitalizacija staparskog ćilima“.\nNakon predstavljanja rada i kapaciteta lokalnih udruženja i zadruga zaključeno je da u Somboru postoji dobra podloga i veliko interesovanje za edukaciju i očuvanje lokalnog brenda kao što je staparski ćilim. Prisutni su predložili da se razmotri i konkurs za zaštitni znak grada Sombora koji treba da nosi autentičan motiv poput staparske ruže. Veliki broj registrovanih proizvođača rukotvorina u Somboru poseduje znak „Otvorene šake“ što je dobar preduslov za dalju realizaciju ovog projekta. Većina lokalnih proizvođača uživa podršku grada i učestvuje na prodajnim sajmovima na lokalu i zemljama u okruženju.\n„Danas u Staparu gotovo da ne postoji interesovanje za edukaciju i izradu staparskog ćilima, razboji postoje i uglavnom nisu u upotrebi, lokalno udruženje bavi se izradom pletenih i vezenih rukotvorina ili izradom tradicionalne hrane. Primerke staparskog ćilima možete naći na pijaci po veoma niskim cenama a dve bake koje umeju da tkaju ove ćili


Pokušali da pokradu kuću na Rotkvariji\nPripadnici Ministarstva unutrašnjih poslova u Novom Sadu uhvatili su dvojicu osumnjičenih u provali kuće na Rotkvariji. Sumnja se da su, oko 3 sata ujutru, ovi Novosađani, uzrasta 18 i 19 godina, razbili prozor i ušli u kuću iz koje nisu uspeli… »\nKonkurs za osnovnu obuku za zainteresovane mladiće i devojke starosti od 19 do 30 godina za posao vatrogasca-spasioca raspisalo je Ministarstvo unutrašnjih poslova, a priliku za posao u vatrogasnim jedinicama dobiće i 49 kandidata sa juga Srbije. Rok… »\n"Umesto na svadbu ispraćamo ga na večni počinak" MUP: se oprostio od pripadnika SAJ koji je poginuo u saobraćajnoj nesreći\nNemanja Jevđenić koji je juče poginuo u Saobraćajnoj nesreći koja dogodila na području Čelinca bio je pirpadnik Specijalne antiterorističke jedinice MUP Republike Srpske. U Ministarstvu unutrašnjih poslova rekli su da je Nemanja je bio primer za… »\nUhvaćeni za ukradenom garedorobom iz tržnog centra u Novom Sadu\nEfikasnom intervencijom pripadnika Ministarstva unutrašnjih poslova, u Novom Sadu su uhapšeni S. S. (1997) iz Banje Koviljače i A. V. (1989) sa područja Beograda, neposredno pošto su, kako se, sumnja, učinili krivično delo krađa. Oni su uhapšeni… »\nUhapšeni u pljački kuće na Rotkvariji\nNOVI SAD: Pripadnici Ministarstva unutrašnjih poslova u Novom Sadu uhvatili su dvojicu osumnjičenih u provali kuće na Rotkvariji. Sumnja se da su, oko 3 sata ujutru, ovi Novosađani, uzrasta 18 i 19 godina, razbili prozor i ušli u kuću iz koje nisu… »\nRaška: Uhapšen mladić zbog izazivanja saobraćajne nesreće sa smrtnim ishodom\nRAŠKA – Zbog postojanja osnova sumnje da je izvršio krivično delo “teška dela protiv bezbednosti saobraćaja”, pripadnici Ministarstva unutrašnjih poslova u Raški uhapsili su dvadesetdvogodišnjeg I. J. iz Zvečana. On se sumnjiči da se u… »\nKonkurs za prijem šest vatrogasaca\nMinistarstvo unutrašnjih poslova raspisalo je danas konkurs za upis četiri polaznika za osnovnu obuku vatrogasno-spasilačkih jedinica koji će biti angažovani u Vatrogasno-spasilačkom bataljonu u Novom Pazaru i po jednog u Tutinu i Sjenici, saznaje… »\nBelivukova grupa ubijala, pa mlela ljude u mašini za meso\nBEOGRAD – U mašini za mlevenje mesa, pronađenoj u kući koja je pripadala klanu Veljka Belivuka i Marka Miljkovića u Ritopeku nalazi se više DNK uzoraka različitih žrtava, pokazala su obavljena DNK veštačenja. Tim povodom ministar unutrašnjih… »\nMinistar unutrašnjih poslova Aleksandar Vulin izjavio je da su, nakon obavljenih veštačenja, pripadnici MUP-a i Tužilaštva za organizovani kriminal definitivno potvrdili da se u mašini za mlevenje mesa koja je pronađena u kući koja je pripadala… »\nBBC News pre 49 minutajoš 43 povezane\nB92 pre 2 satajoš 35 povezanih


Beta\t28.08.2017 11:03\nTrener fudbalera Partizana Miroslav Đukić ocenio je da je večerašnji remi u "večitom" derbiju protiv Crvene zvezde najrealniji rezultat.\n"Bilo je za očekivati tvrdu utakmicu na ovako teškom terenu i posle velikog umora obe ekipe. Nije bilo previše lepote. Obe ekipe su želelea da na pauzu odu sa dobrim rezultatom i niko nije želeo da igra s mnogo rizika. Podela bodova je zaslužena za obe ekipe", rekao je Djukić novinarima posle utakmice.\nPartizan i Crvena zvezda su večeras na stadionu "Rajko Mitić" igrali nerešeno bez golova u sedmom kolu Super lige Srbije.\n"Čestitam obema ekipama na fer i korektnoj igri", dodao je on.\nOn je kazao da ekipa mora da se navikne na ritam utakmica četvrtak-nedelja, kao i da ga je brinulo kako će tim izgledati danas na utakmici, pošto su na jučerašnjem treningu igrači bili "mrtvi".\n"Moramo radom da se naviknemo na takav ritam utakmica. Potrošili smo se mnogo prethodne nedelje. Emotivno najviše. Bilo je normalno da bude ovakva utakmica. Iskreno, brinuo sam se kako će biti danas, pošto su igrači bili mrtvi na jučerašnjem treningu, ali su danas ipak smogli snage i odradili utakmicu. Videlo se da nemamo ideje i svežinu", rekao je on.\nDjukić je ponovio da nema informaciju da će napadač Uroš Djurdjević napustiti klub.


Do graničnog prelaza Nakovo-Lunga i novom biciklističkom stazom\nSa oko 1,8 miliona evra, ovaj projekat je finansiran u okviru Interreg IPA programa prekogranične saradnje Rumunija Srbija, a podrazumevao je i izgradnju oko osam kilometara duge biciklističke staze, od Kikinde do same granice sa Rumunijom. Dodatnih 90 miliona dinara za rekonstrukciju i dogradnju graničnog obezbedili obezbedili su Grad Kikinda, a delom i Republika Srbija:\n„Izgrađeno je sve što je nedostajalo na našem delu graničnog prelaza, pa više ne postoje tehničke prepreke da Nakovo-Lunga konačno počne da radi 24 sata. Takođe, ispunjeni su svi preduslov da prelaz bude otvoren za kamione i autobuse. U narednom periodu naš cilj biće da se, pod okriljem Ministarstva inostranih poslova, započnu ozbiljniji pregovori sa rumunskom stranom, kako bi se se omogućilo da ovaj prelaz radi u skladu sa svojim mogućnostima“, rekao je ukazao je Saša Tanackov, član GV za lokalnih ekonomski razvoj i investicije.\nDa je granični prelaz potpuno osavremenjen saglasni su i zvaničnici opštine Žomblj, ЈP “Putevi Srbije” i zrenjaninskog RCR “Banat”. Oni su, takođe, učestovali u realizaciji pojekta “Unapređenje povezanosti Banata”. Očekuje se da će biciklistička staza u narednom periodu biti osvetljena.\n„Planirana je i rehabilitacijadržavnog puta, od Kikinde od graničnog prelaza. Sredstva su odobrena iz IPA programa prekogranične saradnje Rumunija Srbija. Radovi će, najverovatnije, početi iduće godine“, saopštila je Biljana Vuksanović, izvršni direktor Sektora za projektovanje i razvoj ЈP “Putevi Srbije“.


Mali: Isplaćen prvi deo novca, bez dodatnih prijava za još 30 evra - Biznis Telegraf.rs\n22/05/21 | 11:20 ≫ 11:44\nMali: Isplaćen prvi deo novca, bez dodatnih prijava za još 30 evra\nU ponedeljak, 24. maja, građanima u srpskim sredinama na Kosovu i Metohiji biće isplaćeno po 100 evra\nMinistar finansija Srbije Siniša Mali izjavio je danas da je ukupno 5.750.000 građana dobilo prvi deo pomoći u iznosu od 30 evra i da nema potrebe da se ljudi ponovo prijavljuju za drugih 30 evra predviđenih za novembar.\nOn je na televiziji Prva dodao da je tokom isplate prvih 30 evra pomoći bilo nekih grešaka koje će se proveriti, ali da nema mnogo reklamacija, a naglasio je da neplaćene kazne ne utiču na isplatu pomoći.\n- Imate lične karte koje su, na primer, istekle. Ako su ljudi reklamirali da postoji greška, novac će dobiti sledeće nedelje, rešićemo problem - rekao je Mali.\nOn je najavio da će u ponedeljak, 24. maja građanima u srpskim sredinama na Kosovu i Metohiji biti isplaćeno po 100 evra, kao i 200 evra nezaposlenima, a 26. maja sledi isplata za autoprevoznike, dok će se 8. juna isplaćivati i treća minimalna zarada, prenosi Tanjug.\nMinistar je podsetio da je predviđeno da se 15. ili 16. juna na račun svih nezaposlenih prebaci i iznos od 60 evra, kao i dodatnih 3.000 dinara za vakcinisane građane, a da za to nisu potrebni dokazi o vakcinaciji, već da sve postoji u okviru eUprave.\nOptimista kada je u pitanju povećanje plata i penzija\nMali je rekao da se u infrastrukturu i ekologiju u Srbiji ulaže više nego ikad i da je veliki optimista kada je u pitanju povećanje plata i penzija u narednom periodu.\nMali je na TV Prva istakao važnost infrastrukturnih projekata za stopu privrednog rasta, za povećanje plata i penzija.\nOn je rekao da se danas više nego ikada ulaže u infrastrukturu, ali i ekologiju, i napomenuo da je sa sa stopom rasta preko šest odsto, Srbija ove godine prva u Evropi.\n- Ulaganje u infrastrukturu vam podiže kvalitet života, zapošljava privredu, podstiče privatne investicije, imate nove fabrike koje tu niču. Mi smo ove godine sa stopom rasta preko šest odsto, prvi u Evropi - istakao je ministar.\nOn je rekao i da je veliki optimista kada su u pitanju očekivanja za povećanje plata i penzija u narednom periodu, a da je plan da do kraja 2025. godine prosečna plata u Srbiji bude 900 evra, a prosečna penzija 430 evra, i ukazao da pandemija korona virusa nije imala negativan uticaj na stopu nezaposlenosti.\n- Prošle godine stopa nezaposlenosti je iznosila devet odsto, a prethodne, 2019. godine, 10,4 odsto, što znači da pandemija nije imala negativan uticaj na to - ocenio je Mali.\nOn je najavio do kraja godine početak izgradnje prve linije metroa u Beogradu i pomenuo da je Skupština Srbije usvojila nedavno Zakon o metrou i gradskoj železnici, čime su se stvorili svi pravni preduslovi da se krene sa realizacijom ovog projekta.\nMinistar je ove nedelje potpisao finansijski ugovor s potpredsednicom EIB-a Lilijanom Pavlovom za projekat Gasni interkonektor Niš - Dimitrovgrad - Bugarska, što je, kako je rekao, važno i zbog pitanja ekologije, jer je prirodni gas dobar izvor energije.\nDo oktobra svi nazad na posao: Kreativnost je uništena, mejlovi stižu u 1 sat iza ponoći\n"Ono što je Novak uradio ove godine je zaista izuzetno": Federer u superlativu pričao o Srbinu\n(UŽIVO) Srpski futsaleri igraju za osminu finala Svetskog prvenstva, treba im pobeda od tri razlike\nViktorija otkrila da je molila produkciju da ne priča o silovanju: "To nisu lake teme"\nImamo finaliste kvalifikacija za evropski CS:GO CEE šampionat!